Joniškio rajono savivaldybės administracija

Projekto "Kompleksinis Joniškio miesto daugiabučių gyvenamųjų namų kvartalų sutvarkymas" metu ketinama gerinti daugiabučių gyvenamųjų namų kvartalo viešosios infrastruktūros būklę, taip sukuriant patrauklesnę gyvenamąją ir verslo aplinką Joniškio mieste ir didinant gyventojų užimtumą. Įgyvendinus projektą, bus sutvarkyta viešoji infrastruktūra 31 130,70 m2 Joniškio miesto Miesto a., M.Slančiausko g, Parko g. daugiabučių gyvenamųjų namų kvartalo teritorijoje – bus atnaujintos ir praplatintos automobilių stovėjimo aikštelės, atnaujinti ir naujai įrengti pėsčiųjų takai, atnaujinti žalieji plotai (veja), įrengta vaikų žaidimo aikštelė ir lauko treniruokliai bei atnaujinta sporto aikštelė, teritorijos viešoji infrastruktūra pritaikyta neįgaliųjų poreikiams.

Teritorija, kuri projekto metu bus kompleksiškai sutvarkyta, yra Joniškio mieste, ribojama M.Slančiausko, Parko, Žemaičių g., o rytinėje kvartalo dalyje yra Miesto aikštės gatvė, kuri sutampa su magistraliniu keliu A12. Ši teritorija yra Joniškio mieste (remiantis kultūros vertybių registro duomenimis, Joniškio miestas yra kultūros paveldo objektas, unikalus kodas kultūros vertybių registre – 17084) bei Joniškio miesto senojo miesto teritorija (taipogi yra kultūros paveldo objektas, unikalus kodas kultūros vertybių registre – 30329). Todėl projektas prisideda prie darnaus vystymo principo įgyvendinimo (atitinka Aprašo 25.4 p.) ir prie nemotorinio transporto tinklų, iš jų pėsčiųjų ir dviračių eismui skirtos infrastruktūros, plėtros (atitinka Aprašo 25.6 p.)


Varėnos rajono savivaldybės administracija

Projekto „Paslaugų teikimo ir asmenų aptarnavimo kokybės gerinimas Varėnos rajono savivaldybėje“ tikslas – gerinti asmenų aptarnavimo Varėnos rajono savivaldybės viešojo valdymo institucijose kokybę ir didinti teikiamų paslaugų prieinamumą visuomenei.
Projektas yra orientuotas į pasauline gerojo viešojo valdymo praktika pagrįstus Lietuvos Respublikos strateginiuose dokumentuose numatytus viešųjų paslaugų teikimo sistemos tobulinimo tikslus ir priemones.
Projekto veiklos pasirinktos ir suplanuotos visapusiškai įvertinus dabartinės viešųjų paslaugų teikimo ir organizavimo sistemos būklę ir jos tobulinimo sąlygas Savivaldybėje: demografines ir geografines rajono charakteristikas, esminius paslaugų paklausos aspektus, nepakankamą paslaugų prieinamumą kaimiškosiose gyvenamosiose vietovėse, vidinių (Savivaldybės administracijos) ir tarpinstitucinių (su pavaldžiomis įstaigomis) procesų optimizavimo ir automatizavimo poreikį, veiklos ir procesų atitiktį norminiams dokumentams bei normatyviniams visuomenės poreikius atitinkančio gyventojų aptarnavimo principams.
Projektu numatyta tobulinti ir plėsti konsultavimosi su paslaugų vartotojais mechanizmą, parengti Piliečių (paslaugų) chartiją, įtvirtinti dialogo su paslaugų vartotojais metu nustatytus teikiamų paslaugų ir asmenų aptarnavimo kokybės standartus. Įgyvendinant projektą didelė reikšmė bus teikiama asmenų aptarnavimo vieno langelio principu funkcionalumo užtikrinimui ir nuolatinio paslaugų kokybės, stebėsenos ir vertinimo sistemos sukūrimui, išplečiant vartotojų galimybes reikšti poreikius ir reikalavimus dėl teikiamų paslaugų. Siekiant padidinti paslaugų prieinamumą kaimiškosiose rajono gyvenvietėse, bus užtikrinamas bibliotekos, svarbiausių administracinių ir gretutinių paslaugų teikimas nuo seniūnijų centrų nutolosių gyvenviečių bendruomenėms, naudojant pagal nustatytą grafiką kursuosiančią paslaugų teikimui pritaikytą transporto priemonę.

Projekte nėra numatyti veiksmai, kurie turėtų neigiamą poveikį darnaus vystymosi principo įgyvendinimui. Projekto veiklos suplanuotos orientuojantis į paslaugų prienamumo didinimą; prasmingų gyvenimo standartų įtvirtinimą visoje Varėnos rajono teritorijoje; kaimiškose gyvenvietėse gyvenančių Savivaldybės bendruomenės narių užimtumo didinimą ir poreikių patenkinimą.

Projekto veiklos neturi neigiamo poveikio lyčių lygybės ir nediskriminavimo principų įgyvendinimui. Įgyvendinant projektą, bus sudarytos vienodos galimybės dalyvauti abiejų lyčių atstovams, projekto rezultatais taip pat galės naudotis tiek vyrai, tiek moterys. Projektas nesuteiks pranašumų nei vienai iš lyčių bei neigiamai neveiks moterų ir vyrų padėties.
Projekto metu numatoma sukurti priemones, užtikrinsiančias, kad  Savivaldybės administracijos interesantų srautai būtu valdomi užtikrinant, kad visi interesantai būtų aptarnaujami pirmame administracinio pastato aukšte. Taip, be kita ko, bus sudarytos sąlygos visų gyventojų grupių aptarnavimui ir jų nediskriminavimui, kokybiškam neįgalių interesantų poreikių tenkinimui.
Rengiant Piliečių chartiją, į diskusijas bus stengiamasi įtraukti įvairių visuomenės grupių atstovus iš skirtingų socialinių sluoksnių.


Kelmės miesto Vytauto Didžiojo gatvės pėsčiųjų ir pėsčiųjų - dviračių takų sutvarkymas (I etapas)

Kelmės rajono  savivaldybės administracija

Kelmėje, kaip ir kituose Lietuvos didmiesčiuose šiuo metu vis opesnės tampa aplinkos oro kokybės bei susisiekimo sistemos problemos. Nuolat didėjantis individualių automobilių skaičius didina miestų oro užterštumą, o jų keliamas triukšmas bei teršalai daro neigiamą poveikį žmonių sveikatai. Miestams plečiantis, sparčiai daugėjant automobilių skaičiui ir dėl transporto spūsčių didėjant susisiekimo problemoms, vis didesnę svarbą įgauna kitos transporto priemonės.  Šiuo metu  metu pėsčiųjų - dviračių takai Kelmės mieste nėra pakankamai išplėtoti, kai kuriuose miesto dalyse dviratininkai bei pėstieji yra priversti judėti ne jiems skirtomis kelio dalimis. Šaligatviai, kuriais šiuo metu naudojasi dviratininkai ir pėstieji, yra seni, nelygūs ir suskilinėję, o išklotos plytelės subirusios.

Projekto tikslas - pagerinti dviračių transportui ir keliavimui pėsčiomis skirtų kelių kokybę, siekiant padidinti gyventojų mobilumą ir prisidėti prie aplinkos taršos mažinimo.

Projekto uždavinys - plėtoti pėsčiųjų-dviračių takų infrastruktūrą.

Projekto metu  bus rekonstruota 1 481 metrų pėsčiųjų - dviračių takas, besidriekiantįisVytauto Didžiojo gatvėje nuo sankryžos su Dariaus ir Girėno gatve, iki Vytauto Didžiojo g. 132. Šiuo metu atkarpoje kurią planuojama rekonstruoti pėstiesiems ir dviratininkams skirta kelio dalis yra pasenusi ir susidėvėjusi. Pėsčiųjų šaligatviai yra netvarkingi, plytelės subirusios, šaligatvių konstrukcijos yra deformuotos ir sugriuvusios. Dviračių  tako kelio dalis nėra pažymėta.

Įgyvendinus projektą bus:
• sudarytos sąlygos dažniau naudotis dviračių transportu, keliauti pėsčiomis;
• sumažės transporto spūstys;
• sumažės autoavarijų bei sužeidimų tikimybė;
• padidės galimybės sportuoti bei išlikti fiziškai aktyviems;
• sumažės dviratininkų tansporto priemonių eksploatavimo sąnaudos;
• pagerės miesto oro kokybė bei miesto įvaizdis.

Projektas prisideda prie darnaus vystymosi politikos įgyvendinimo:
• Aplinkosaugos srityje: projekto metu bus rekonstruotas pėsčiųjų-dviračių takas, kas paskatins gyventojus dažniau važinėti dviračiais ar vaikščioti pėsčiomis, taip prisidedant prie aplinkos užterštumo mažinimo, gamtos išteklių tausojimo.
• Socialinėje srityje: projekto veiklų įgyvendinimas sudarys sąlygas socialinės gerovės kūrimui, socialinės įtrauktiems didinimui ir žmonių aktyvumo skatinimui.
• Ekonominėje srityje: projekto veiklų įgyvendinimas sudarys sąlygas gyventojams naudoti ekonomiškesnes susisiekimo priemones, t.y. dviračius. Miesto įvaizdžio pagerinimas sudarys sąlygas naujų investicijų pritraukimui.

Projekte nenumatyti apribojimai, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui. Projekto metu sukurtais rezultatais galės naudotis visi.


Studijas reglamentuojančių aprašų sistemos plėtra (SKAR-3)

Projekto „Studijas reglamentuojančių aprašų sistemos plėtra“ (SKAR-3) tikslas – plėtoti studijas reglamentuojančių aprašų sistemą. Šis projektas – 2009 - 2012 m. vykdyto projekto „Studijų pakopų aprašų ir studijų krypčių aprašų sandaros sukūrimas“ (SKAR) ir 2012 - 2015 m. vykdyto projekto „Studijas reglamentuojančių aprašų sistemos plėtra“ (SKAR-2) trečiasis etapas.
Veiksnys, lemiantis SKAR-3 atsiradimą – neparengti visų studijų krypčių aprašai, būtini studijų programų rengimui ir tobulinimui. Aprašas teikia pagrindines nuorodas, kaip formuoti naujos arba tobulinti jau vykdomos programos studijų rezultatus bei kitus studijų programos parametrus, parinkti dėstymo ir vertinimo metodus.
Tikslui pasiekti iškelti tokie uždaviniai:

• parengti ir atnaujinti studijas reglamentuojančius dokumentus;
• didinti aukštųjų mokyklų specialistų kompetencijas studijų programų rengimo srityje.

Projekto metu bus įgyvendinamos šios pagrindinės veiklos bei planuojami pasiekti rezultatai:

• studijų krypčių (krypčių grupių) aprašų skirtingoms pakopoms kūrimo metodikos atnaujinimas – 1 atnaujinta metodika;
• studijų krypčių (krypčių grupių) aprašų rengimas – 22 parengti studijų krypčių ar jų grupių aprašai;
• studijų krypčių (krypčių grupių) aprašų rengėjų mokymai – 100 apmokytų studijų krypčių (krypčių grupių) aprašų rengėjų;
• parengtų studijų krypčių (krypčių grupių) aprašų atnaujinimas – 37 peržiūrėti ir pagal poreikį  atnaujinti studijų krypčių (krypčių grupių) aprašai;
• seminarai aukštųjų mokyklų  programų rengėjams ir vykdytojams – apmokyta 100 asmenų.
Numatoma projekto trukmė: 2018 m. rugsėjo 1 d. – 2020 m. gruodžio 31 d.

Projektas turės teigiamą poveikį darnaus vystymosi principų įgyvendinimui todėl, kad nepažeidžia aplinkos apsaugos reikalavimų (įgyvendinant veiklas bus naudojamos aplinkai draugiškos medžiagos), numato konkrečias priemones sprendžiant socialines bei ekonomines problemas (gerinama aukštojo mokslo paslaugų kokybė), prisideda įgyvendinant ir neprieštarauja darnaus vystymosi nuostatoms regionų plėtros srityje.
Projekto metu pasiekti rezultatai bus naudingi visoms Lietuvos aukštosioms mokykloms ir užsienio institucijose įgytų kvalifikacijų pripažinimo sistemai.

Projekte bus sudaromos lygios galimybės abiejų lyčių atstovams, nediskriminuojant dėl rasės, etninės kilmės, religijos arba tikėjimo, amžiaus, negalios, seksualinės orientacijos dalyvauti projekto veiklose, konsultuotis ir naudotis projekto rezultatais.  Projekto metu sukurtais rezultatais bus naudojamasi visoje Lietuvos aukštojo mokslo sistemoje (tiek kolegijų, tiek universitetų sektoriuose), nediskriminuojant  dėl rasės, etninės kilmės, religijos arba tikėjimo, amžiaus, negalios, seksualinės orientacijos ar kitų pagrindų.


Netechnologinių ekoinovacijų diegimas UAB "PARA"

UAB „PARA“ – tai specializuota vidaus ir lauko dujotiekio, vandentiekio, nuotekų, šildymo sistemų montavimo bei projektavimo įmonė. Įmonė įrengia bei prižiūri suskystintų dujų sistemas ir rezervuarus. Įmonę vienija patyrusių profesionalų komanda, kuri veiklą vykdo nuo 1991 m. ir iki šiol sėkmingai dirbdami įgyvendina naujus veiklos projektus ne tik Alytuje, bet ir kituose Lietuvos miestuose.
Projekto tikslas – įmonėje įdiegti netechnolologines ekoinovacijas. Numatomos veiklos –  įdiegti inovatyvius sprendimus, susijusius su aplinkosaugos vadybos sistemos diegimu, sertifikavimu ir aplikosaugos audito atlikimu. Planuojamos netechnologinės ekoinovacijos prisidės prie įmonės draugiškumo aplinkai įrodymo. Įmonei yra labai svarbi ES pagalba. Gauta ES pagalba leis projektą įgyvendinti sparčiau ir platesne apimtimi.

Projektu planuojamos įdiegti netechnologinės ekoinovacijos (ISO 14001:2015 įdiegti ir sertifikuoti bei atlikti aplinkosaugos auditą) ir investicijos į jas, tai konkretūs veiksmai, kuriais siekiama, įgyvendinant Apraše numatytas veiklas, pademonstruoti iniciatyvų požiūrį į darnaus vystymosi principo įgyvendinimą.


Žagarės dvaro parkas - vienas gražiausių ir įdomiausių kultūros paveldo objektų Žagarėje. Parke sukaupta viena didžiausių Lietuvoje retųjų augalų rūšių bei jų dekoratyvinių atmainų kolekcija. Nors nuskurdęs ir transformuotas, Žagarės parkas tebelieka vienu dendrologiškai turtingiausiu ir savo kompozicija vertingiausiu parku Lietuvoje.
Šiandieninė parko infrastruktūros būklė bloga, netenkina lankytojų poreikių. Želdynai užleisti menkaverčiais klevų, uosių, drebulių bei lazdynų savaiminukais, o tai neigiamai veikia autentiškų rūšių masyvų sudėtį. Daug vertingų medžių išnyko, sunykimo ribą pasiekė ir spygliuočių masyvai. Sunaikinta dalis istorinių takų, neišlikę mažosios architektūros elementai. Nesutvarkyta hipodromo pieva ir takas, t.y. esama infrastruktūra nepritaikyta gamtosauginiam švietimui. Projekto įgyvendinimo metu bus išsaugoti parko želdynai, medžiai ir augmenija, sutvarkyta aplinka bei mažoji architektūra, t.y. biologinė įvaorovė bei gamtos ir kultūros vertybės, ko pasekoje bus pritraukta lankytojų.
Pažymėtina, kad planuojamas įgyvendinti projektas atitinka 2015 m. sausio 9 d. Lietuvos Respublikos aplinkos ministro  įsakymu Nr. D1-12 patvirtino Kraštovaizdžio ir biologinės įvairovės išsaugojimo 2015–2020 metų veiksmų plano, nuostatas, t.y.: projektu  numatoma vykdyti Aprašo 9.1 papunktyje nurodytą veiklą, kuri atitinka Veiksmų plano 12.2.2 papunktyje nurodytą uždavinį „Sutvarkyti vertingiausias saugomų teritorijų dalis, objektus, pritaikyti saugomas teritorijas lankymui, gamtosauginiam švietimui ir mokymui, informacijos apie saugomas teritorijas sklaidai“ ir įgyvendina Veiksmų plano 2 priedo 112 punkte nurodytą priemonę.
Projekto įgyvendimas svarbus valstybiniu aspektu, kadangi Žagarės regioninis parkas 2010 m. rugpjūčio 25 d. Lietuvos Respublikos vyriausybės nutarimu Nr. 1239 įtrauktas į valstybinės reikšmės parkų sąrašą.

Darnaus vystymosi pagrindą sudaro trys elementai – aplinkosauga, ekonominė ir socialinė plėtra. Projekto įgyvendinimo metu bus užtikrintas aplinkosaugos, socialinių ir ekonominių skirtumų mažinimas. Bus sudarytos galimybės neperžengiant leistinų poveikio aplinkai ribų pasiekti visuotinę gerovę dabartinei ir ateinančioms kartoms. Aplinkosauginiu aspektu bus sumažintas neigiamas poveikis gamtinei aplinkai. Socialiniu aspektu bus sutvarkytas ir pritaikytas lankymui gamtos ir kultūros vertybių teritorija. Ekonominiu aspektu bus prisidedama prie rekreacinių lankytinų vietų, tokių, kaip gamtiniai parkai ir saugomos teritorijos, atgaivinimu.

Projekto rezultatais vienodai naudosis visi Žagarės regioninio parko darbuotojai ir lankytojai, nepriklausomai nuo jų lyties, rasės, etninės kilmės, religijos arba tikėjimo, amžiaus, negalios ar seksualinės orientacijos. Nenumatomi jokie apribojimai šioje srityje nei projekto valdymo komandai, nei kitiems įmonės darbuotojams.


Integruotų priklausomybės ligų gydymo paslaugų kokybės ir prieinamumo gerinimas

Respublikinis priklausomybės ligų centras

Projekto tikslai:
1. Sukurti integruotą ankstyvosios diagnostikos, priklausomybių gydymo ir socialinės pagalbos sistemą, kuri padidins asmens ir visuomenės sveikatos priežiūros bei socialinių paslaugų prieinamumą ir kokybę asmenims, piktnaudžiaujantiems alkoholiu ir kitomis psichoaktyviosiomis medžiagomis, socialinės rizikos šeimoms ir jose gyvenantiems vaikams. Siekiant efektyvaus veiklos organizavimo ir paslaugų prieinamumo gerinimo numatoma parengti integruotos sistemos diegimo savivaldybėse tvarkos aprašus, aiškiai nustatant įstaigų, teikiančių priklausomybės ligų diagnostikos, gydymo ir socialinės integracijos paslaugas tarpinstitucinio bendradarbiavimo principus.
2. Kelti priklausomybės ligų srityje dirbančių specialistų kvalifikaciją ir profesinius sugebėjimus. Specialistų apmokymas kels bendrą teikiamų paslaugų kokybę su tikslu mažinti atkryčio galimybę bei didins specialistų darbo našumą. Specialistai galės plačiau taikyti atvejo vadybos, motyvacinio interviu, ankstyvosios diganostikos ir kitus, mokslu pagrįstus, pagalbos metodus.

Projektas įgyvendinamas kartu su 15-lika savivaldybių iš 10-ties Lietuvos apskričių.

Projekto veiklos ir rezultatai:
Kokybinis dabartinės situacijos tyrimas, integruotos sistemos tvarkos aprašų parengimas 15-oje Lietuvos savivaldybių, integruotos sistemos diegimas 15-oje Lietuvos savivaldybių, 2 tarptautinės konferencijos, 30 apskritojo stalo diskusijų, 30 visuomenės informavimo renginių, įdiegtos integruotos sistemos vertinimo tyrimas, mokymai atvejo vadybos, motyvacinio interviu, intervizijų vedimo, žemo slenksčio, priklausomybės nuo alkoholio ankstyvos diagnostikos, ankstyvojo alkoholio vartojimo rizikos įvertinimo, užkrečiamųjų ligų prevencijos temomis (apmokyta virš 3000 specialistų), priklausomybės konsultantų rengimas (parengta 120 specialistų).

Klaipėdos miesto,Plungės raj.,Akmenės raj.,Ukmergės raj.,Ignalinos raj.,Raseinių raj.,Marijampolės,Kauno miesto,Pakruojo raj.,Švenčionių raj.,Kupiškio raj.,Alytaus miesto,Alytaus raj.,Pasvalio raj.,Šilalės raj.


Tiesioginių užsienio investicijų MTEPI srityje plėtra

Projekto tikslas - pritraukti tiesiogines užsienio investicijas, kurios prisidėtų prie MTEPI veiklų Lietuvoje plėtojimo pagal šias sumanios specializacijos kryptis: „Energetika ir tvari aplinka“, „Sveikatos technologijos ir biotechnologijos“, „Nauji gamybos procesai, medžiagos ir technologijos“, „Išmanusis, netaršus, susietas transportas“, „Informacinės ir ryšių technologijos“ ir „Įtrauki ir kūrybinga visuomenė“. Projekto metu bus vykdoma potencialių kompanijų, galinčių investuoti į MTEPI sritį Lietuvoje, paieška ir atranka, įgyvendinami aktyvūs rinkodaros veiksmai: galimybės investuoti Lietuvoje bus pristatytos dalyvaujant svarbiuose tarptautiniuose renginiuose bei juos organizuojant, rengiant tikslinius vizitus užsienio kompanijoms, komunikuojant Lietuvos MTEPI srities patrauklumą. Projekto trukmė 2,5 m. (2021-01-02 iki 2023-07-02).

Projekto sukurta nauda - į Lietuvą atėjusios aukštos pridėtinės vertės tiesioginės užsienio investicijos, investuotojų sukurtos darbo vietos prisidės prie visos Lietuvos socialinių problemų sprendimo: užimtumo didinimo, skurdo ir socialinės atskirties mažinimo ir pan.

Projekto sukurtais rezultatatais galės naudotis visi nepriklausomai nuo lyties, rasės, tautybės, kilmės, socialinės padėties, tikėjimo, pažiūrų, amžiaus, negalios, lytinės orientacijos, etninės priklausomybės, religijos.


Atrankinės patikros dėl onkologinių ligų programų efektyvumo didinimas Rytų regione

Viešoji įstaiga Vilniaus universiteto ligoninė Santaros klinikos

Lietuvoje onkologinės ligos užima antrą vietą bendroje mirtingumo struktūroje ir didžiausias mirtingumas yra darbingo (45–64 m.) amžiaus žmonių grupėje. Be to, pastebėta, kad trijų onkologinių ligų – gimdos kaklelio, krūties ir storosios žarnos vėžio profilaktinės patikros programos vykdomos vis dar neefektyviai, todėl būtina suaktyvinti informacinę sklaidą tikslinėms gyventojų grupėms, apie vykdomas minėtų onkologinių ligų prevencines programas ir jų naudą. Tuo tikslu bus įgyvendinamas projektas, kurio metu numatomos šios veiklos kryptys:
1. Vadovaujantis Europos mokslininkų gairėmis, parengti Lietuvos poreikius atitinkančias storosios žarnos bei krūties vėžio atrankinės patikros programų metodiką (gaires) (toliau - Atrankinės patikros metodika);
2. Vadovaujantis Atrankinės patikros metodika, apmokyti pirminio ir antrinio lygio asmens sveikatos priežiūros paslaugas Rytų regione teikiančius specialistus;
3. Siekiant didinti prevenciją prieš storosios žarnos, krūties vėžio bei  gimdos kaklelio vėžinius susirgimus, įkurti koordinavimo centrą Rytų regione, kuris įgyvendins Atrankinės patikros metodikos reikalavimus;
4. Organizuoti bei vykdyti informacijos sklaidą gyventojams apie šalyje vykdomas prevencines onkologinių ligų programas ir jų naudą.
Projekto metu sukurti rezultatai sudarys tinkamas prielaidas padidinti onkologinių ligų ankstyvosios diagnostikos programų vykdymą Rytų regione esančiose tikslinėse teritorijose ir kitose savivaldybėse, padėtų siekti sveiko senėjimo, bei didintų gyventojų atsakomybę už savo sveikatą.

Projektas atitinka ES horizontalias politikos sritis, neprieštarauja darnaus vystymosi principo įgyvendinimui, nepažeidžia Nacionalinės darnaus vystymosi strategijos. Tikėtinas teigiamas poveikis įgyvendinant darnaus vystymosi principus, sprendžiant socialines bei sveikatos sektoriaus problemas. Projekto įgyvendinimo metu sukurtas Koordinavimo centras bei įteisintos prevencinių programų metodikos leis užtikrinti aukštesnių kokybės sveikatos priežiūros paslaugų teikimą visoje šalyje. Taip pat projektas prisidės prie šalies lygiu iškelto vieno iš strateginių tikslų – skatinti visuomenės sveiką senėjimą.


Komunalinių atliekų tvarkymo sistemos plėtra Elektrėnų savivaldybės teritorijoje

Tikslas – pagerinti atliekų rūšiuojamojo surinkimo iš gyventojų infrastruktūrą Elektrėnų savivaldybėje, įrengiant reikalavimus atitinkančias konteinerių aikšteles (toliau – KA).
Uždavinys – plėsti komunalinių atliekų rūšiuojamojo surinkimo pajėgumus prie daugiabučių namų Elektrėnų ir Vievio miestuose.
Veiklos ir rezultatai:
Numatoma įrengti 44 pusiau požeminių konteinerių aikšteles prie daugiabučių namų Elektrėnų mieste: Draugystės, Elektrinės, Pergalės, Rungos, Šarkinės, Saulės, Sodų, Šviesos, Taikos, Trakų gatvėse ir 8 pusiau požeminių konteinerių aikšteles prie daugiabučių namų Vievio mieste: Liepų, Naujosios, Semeliškių, Stoties, Šviesos gatvėse. Kiekvienoje aikštelėje planuojama įrengti po 3 vnt. 5 m3 talpos ir 1 vnt. 3 m3 talpos pusiau požeminius konteinerius.
Tikslinės grupės: Elektrėnų ir Vievio miestų daugiabučių namų gyventojai ir Elektrėnų savivaldybė.
KA bus įrengiamos pagal KA išdėstymo schemas (be konteinerių kitoms komunalinėms atliekoms, bus konteineriai popieriui ir kartonui, stiklui, plastikui ir metalui).


Profesinio mokymo ir mokymosi visą gyvenimą populiarinimas Lietuvoje

Kvalifikacijų ir profesinio mokymo plėtros centras

Lietuvoje besimokančiųjų skaičius tiek pagal profesinio mokymo programas, tiek pagal neformaliojo suaugusiųjų švietimo programas yra žemesnis už ES vidurkį. Eurostat duomenimis profesinį mokymąsi po pagrindinės mokyklos renkasi beveik du kartus mažesnė mokinių dalis negu vidutiniškai ES (Lietuvoje 2010 - 2014 m.  28 proc., ES – apie 50 proc.). Be to, Eurostat duomenimis Lietuvoje žemas mokymosi visą gyvenimą rodiklis (dalyvavimas mokymosi procese per paskutines 4 savaites)  tarp 25-64 metų gyventojų buvo 5,5 proc. (Europos Sąjungos vidurkis 2015 m. – 10,6 proc.). Projekto tikslas – didinti profesinio mokymo patrauklumą ir populiarinti mokymosi visą gyvenimą sampratą. Tikslinė grupė - mokiniai, mokytojai, tėvai ir kiti suaugusieji. Profesinio mokymo ir MVG įvaizdžio gerinimui ir populiarinimui numatytos įvairios veiklos ir priemonės: profesinio meistriškumo konkursų organizavimas ir viešinimas, įvaizdžio gerinimas įvairiomis žiniasklaidos formomis, siekiant, kad jos būtų patrauklios kuo įvairesnėms ir platesnėms visuomenės grupėms – viešinimas televizijoje, radijo laidose, viešųjų erdvių ekranuose, socialiniuose tinkluose ir t.t. Projektas prisidės prie profesinio mokymo patrauklumo didinimo, teigiamų tėvų nuostatų dėl profesinio mokymo formavimo, mokymosi profesinėse mokyklose prestižo kėlimo. Projekto metu suaugusieji plačiau sužinos apie įvairias patrauklias mokymosi visą gyvenimą galimybes, geriau supras mokymosi visą gyvenimą svarbą, įsisąmonins, kad nuolatinis mokymasis svarbus kiekvienam suaugusiajam, siekiant išlikti konkurencingu darbo rinkoje, tenkinti asmeninio tobulėjimo poreikius ir pan.


Jaunimo garantijų iniciatyvos įgyvendinimo stebėsenos modulio sukūrimas

Lietuvos darbo birža prie Socialinės apsaugos ir darbo ministerijos

Projektas „Lietuvos darbo biržos informacinės sistemos Edbirža pritaikymas Jaunimo garantijų iniciatyvos projektų veiklai“ bus įgyvendinamas su partneriu – Jaunimo reikalų departamentu prie Socialinės apsaugos ir darbo ministerijos.
Projekto veiklos:
• informacinės sistemos vystymas, sukuriant JGI įgyvendinimo stebėsenos modulį:
• darbuotojų, dalyvaujančių JGI įgyvendinime ir dirbsiančių su JGI įgyvendinimo stebėsenos moduliu, mokymai.
Projekto siektinas produkto rodiklis - sukurtas ir naudojamas Jaunimo garantijų iniciatyvos įgyvendinimo stebėsenos modulis.
Projekto metu numatoma automatizuoti neaktyvaus jaunimo JGI procesus, sukurti jaunimo garantijų įgyvendinimo stebėsenos modulį, kuris leis užtikrinti savalaikį JGI priemonių jaunimui taikymą, JGI projektų veiklų įgyvendinimą ir lėšų panaudojimo ir rodiklių stebėseną. Bus formuojamos jaunimo garantijų įgyvendinimo stebėsenos rodiklių ataskaitas pagal LDB ir JRD ir teikiamos Socialinės apsaugos ir darbo ministerijos darbuotojams JGI priemonių įgyvendinimo stebėsenai vykdyti, projektų dalyvių ataskaitos teikiamos prie mokėjimo prašymų.


Kietojo kuro katilų modeliavimas, veikimo tyrimas ir tobulinimas eksploatacinėms bei saugos charakteristikoms pagerinti

Akcinė bendrovė "VILNIAUS ŠILUMOS TINKLAI"

Projekto tikslas yra atlikti mokslinius tyrimus AB "Vilniaus šilumos tinklai"  katilinės RK-2, aprūpinančios Naujosios Vilnios mikrorajoną šiluma, biokuro katilams    KV-R-7-145 Nr. 6 ir Nr. 7, dėl nepasiekiamos projektinės šiluminės galios, kuri kiekvienam katilui turi būti po 6 MW (dabartiniu atveju pasiekiama 4-4,5 MW), katilo konvektyvinio paviršiaus užsinešimo suodžiais ir ketinių  ekonomaizerių pratrūkimų. Dėl šių problemų katilai dažnai yra stabdomi remontams, bei konvektyvinės dalies valymui (suodžiai, pelenai). Tikslui pasiekti, bus įgyvendinamos sekančios veiklos: katilų veikimo tyrimas, deginamo biokuro tyrimai, prakiurusių ekonomaizerių tyrimai, katilų kontrukcijos tyrimas modeliavimas-tobulinimas. Tikimasi pasiekti šių rezultatų:  atlikus mokslinius tyrimus, pateikti pareiškėjui išvadas, praktines rekomendacijas, kaip išspręsti anksčiau minėtas problemas, tam kad būtų pilnai išnaudojamas katilinės RK-2 biokuro katilų potencialas ir didžioji dalis šilumos Naujosios Vilnios mikrorajonui būtų tiekiama deginant atsinaujinantį energijos šaltinį - biokurą.


SMULKAUS GINTARO RUOŠINIŲ NEPERTRAUKIAMO ŠLIFAVIMO TECHNOLOGIJOS IR ĮRENGINIO KOMERCINIMAS (Labora)

Projektu siekiama pateikti rinkai autonomiškai, be operatoriaus dalyvavimo (išskyrus užpildymą ir gatavos produkcijos iškrovimą) veikiančią gintaro ruošinių šlifavimo technologiją bei visapusiškai išbandytą šlifavimo įrenginio galutinę versiją, ją pristatant potencialiems vartotojams. Esminiai šios šlifavimo technologijos ir įrenginio pranašumai lyginant su rinkoje esančiais analogais: a) didelis našumas (didesnis iki 3-5 kartų); b) procesas vyksta autonomiškai nedalyvaujant operatoriui, kas leidžia naujuosius įrenginius eksploatuoti be nuolatinės aptarnaujančio personalo priežiūros ir tokiu būdu radikaliai taupyti darbo laiko sąnaudas bei su tuo susijusius kaštus; c) universalumas (tinka bet kokios formos ir dydžio ruošiniams); d) šlifuojama sausuoju būdu, kas leidžia atskirai kaupti ne tik nušlifuotus ruošinius, bet ir šlifavimo dulkes. Atskirtos sausos gintaro dulkės neteršia aplinkos ir gali būti parduodamos rinkoje kaip vertinga žaliava. Projekto darbo grupės dalyviai turi daugiametę mokslinių tyrimų vykdymo patirtį, yra daugelio mokslinių publikacijų bei patentų/išradimų autoriai. 2010-2020 metų laikotarpiu šioje srityje nuolat vykdė tyrimus bei sukūrė tokias rankų darbo sąnaudas mažinančias technologijas ir įrenginius, kaip dirbtiniu intelektu valdomi daugialaipsnio gaminių klasifikavimo pagal spalvinius požymius (iki 50 klasių) įrenginiai, didelio našumo autonomiškai veikiantys gaminių rūšiavimo pagal formą ir dydį įrenginiai ir kt. Siūloma šlifavimo technologija ir įrenginiai išsprendžia aktualią, daug darbo laiko reikalaujančią gaminių/ruošinių šlifavimo problemą. Įgyvendinus šį projektą, naujieji šlifavimo įrenginiai papildys autorių jau anksčiau sukurtų ir rinkai pasiūlytų automatinių klasifikavimo pagal spalvinius požymius bei rūšiavimo pagal dydį ir formą įrenginių komplektą ir leis toliau reikšmingai mažinti rankų darbo apimtis gintaro apdirbimo versle, padidinti jo sukuriamą pridėtinę vertę bei konkurencingumą tiek lokaliai, tiek ir globaliu mastu.

Projektas atitiks Darnus vystymossi strategiją kuri remiasi trimis pagrindiniais elementais – aplinkos apsauga, ekonomine ir socialine gerove, bei Lietuvos tikslus – pagal ekonominio ir socialinio vystymosi, išteklių naudojimo efektyvumo rodiklius pasiekti Es valstybių narių vidurkį, pagal aplinkos taršos rodiklius – neviršyti Es leistinų normatyvų, laikytis tarptautinių konvencijų, ribojančių aplinkos taršą ir poveikį pasaulio klimatui, reikalavimų. Įgyvendinti šį siekį Projektas prisidės diegiant naujausias, aplinkai mažesnį neigiamą poveikį darančias technologijas.

Bus užtikrinamas moterų ir vyrų lygybė ir nediskriminavimas


ĮMONĖS VEIKLOS PLĖTRA DIEGIANT PRAMONINES BIOTECHNOLOGIJAS

UAB „Froceth“ (angl. Frozen cell technologies) yra biotechnologijų įmonė, kurianti, vystanti ir diegianti naujas inovatyvias biologines technologijas sveikatos srityje.  Didžiausią dėmesį šiuo metu įmonė skiria pažangios terapijos vaistinių preparatų gamybos bei audinių banko paslaugų vystymui. UAB „Froceth“ yra pirmoji ir šiuo metu vienintelė įmonė Lietuvoje, gavusi leidimą gaminti pažangios terapijos vaistinius preparatus (toliau – PTVP) , skirtus vėžio imunoterapijai. Pagal šį leidimą įmonė gamina gydomąsias (terapines) priešvėžines vakcinas – naviko lizatais įsotintų dendritinių ląstelių preparatus. Dabartinė UAB „Froceth“ veikla apima audinių banko paslaugų teikimą, pažangios terapijos vaistinių preparatų gamybą, mokslinių tyrimų ir ekspertimentinės plėtros (MTEP) veiklų, susijusių su naujų produktų ir paslaugų kūrimu, vykdymą, kt.
UAB „Froceth“ įdiegta kokybės valdymo sistema ISO 9001, veikla vykdoma Geros Gamybos Praktikos (angl. Good Manufacturing Practice, GMP) standartą atitinkančiose laboratorijose.
Teikiamo projekto metu planuojama iš esmės išplėsti dabartinę įmonės veiklą – įsigyti ir įdiegti pramoninę biotechnologijų įrangą (didelio poveikio technologijas – DPT) ir to pasėkoje pradėti masinę inovatyvių produktų – didelio specifiškumo rekombinantinių baltymų – gamybą. Planuojama, kad pradiniame etape su šiais didelio specifiškumo rekombinantiniais baltymais susiję UAB „Froceth“ komerciniai produktai bus reagentai ir žaliavos, skirtos moksliniams tyrimams bei gamybai.
Pramoninės biotechnologijų įrangos diegimas UAB „Froceth“ bei įmonės specialistų turimos aukšto lygio biotechnologijų sektoriaus žinios leis įmonei išplėsti ir diversifikuoti savo veiklą, į rinką pateikti naujus inovatyvius produktus, lanksčiai reaguoti į naujų produktų rinkos poreikį.


Lietuvos sveikatos mokslų universiteto ligoninė Kauno klinikos

Siekiant sumažinti Lietuvos gyventojų sergamumą tuberkulioze, pagerinant tuberkuliozės diagnostikos, gydymo kokybę bei paslaugų prieinamumą, mažinti Lietuvos gyventojų sergamumo ir mirtingumo nuo tuberkuliozės rodiklius, inicijuojamas Kauno klinikų projektas "Tuberkuliozės profilaktikos, diagnostikos ir gydymo efektyvumo didinimas Kauno klinikose". Įgyvendinus projektą bus pagerinta Romainių tuberkuliozės ligoninės teikiama asmens sveikatos priežiūros paslaugų kokybė ir prieinamumas. Atnaujinus ligoninės patalpas bus užtikrinti infekcijos kontrolės reikalavimai ir sanitarinis – epidemiologinis režimas, būtinas tokio tipo sveikatos priežiūros įstaigose, modernizuota infrastruktūra leis pritaikyti mokslo pasiekimus ligos diagnostikai, gydymo optimizavimui, racionaliai naudoti turimus resursus užtikrinant teikiamų paslaugų prieinamumą ir kokybę, gerins tuberkuliozės profilaktiką ir visuomenės informatyvumą apsisaugant nuo šios infekcijos. Įgyvendinto projekto rezultatai leis, kokybiškai ir pažangiai teikti sveikatos priežiūros paslaugas tuberkulioze sergantiems Kauno apskrities ir kitų Lietuvos regionų gyventojams.


Logistikos paslaugų įmonės darbuotojų specifinių kompetencijų ugdymas

Uždaroji akcinė bendrovė "RABEN LIETUVA"

Pagrindinis projekto tikslas –  UAB "Raben Lietuva" darbuotojų specifinių kompetencijų ugdymas ir kvalifikacijos tobulinimas.
Projekto įgyvendinimo rezultate bus pakelta 43 darbuotojų kvalifikacija, profesinių žinių ir gebėjimų lygis, ko pasekoje išaugs darbuotojų pasitenkinimas darbu, lojalumas darbovietei, pagerės teikiamų paslaugų kokybė, padidės įmonės konkurencingumas teigiamai įtakojantis pelno augimą.
Projekto įgyvendinimo metu bus sukurtos 6 naujos darbo vietos.
Projekto tinkamų finansuoti išlaidų suma - 96.046,07 Eur.
Projekto trukmė - 36 mėn.


Kuriant žmogaus biologinių išteklių centrą bus kuriamos ir įrengiamos, biobanko veiklai pritaikomos patalpos, sukuriama ir įdiegiama IT sistema, įsigyjami reikalingi įrenginiai. Taip pat planuojamos  įstojimo į Europos biobankų tinklą (BBMRI-ERIC) procedūros. Tokiu būdu Projekto metu  išnaudojant jau turimas/pritaikomas mokslo įstaigų-partnerių (VUL SK, NVI, IMC, LSMU, LSMUL KK ir VU) patalpas, planuojama įrengti keturias  saugyklas, kurios apima solidinių audinių, skystųjų audinių ir specialiųjų gyvų audinių, o taip pat sveikatos informacijos surinkimą bei saugojimą. Taip pat bus sukurta tinklinė sveikatos informacijos ir biobanko valdymo infrastruktūra bei įsijungta į tarptautinę biobankų infrastruktūrą - BBMRI-ERIC.


Alytaus miesto savivaldybės administracija

Projekto „Alytaus miesto bendruomeniniai šeimos namai“ tikslas – sudaryti sąlygas Alytaus miesto šeimoms gauti kompleksiškai teikiamas paslaugas, siekiant įgalinti šeimas įveikti iškilusius sunkumus ir krizes. Alytaus miesto šeimoms bus "vieno langelio" principu sudarytos galimybės gauti kompleksines paslaugas: paslaugų šeimai teikimo organizavimas, koordinavimas, informavimas ir konsultavimas „Bendruomeniniuose šeimos namuose“, psichosocialinė pagalba, pozityvios tėvystės mokymai, konsultacijos, mediacijos paslaugos, šeimo įgūdžių ugdymas ir sociokultūrinės paslaugos bei vaikų priežiūros paslaugos tiems tėvams, kurie gaus kompleksines paslaugas šeimai Alytaus miesto bendruomeniniuose šeimos namuose. Paslaugos šeimoms bus siūlomos gaunant informaciją iš Vaiko teisių apsaugos skyriaus, Vaiko gerovės komisijų, veikiančių bendrojo lavinimo mokyklose, Pedagoginės psichologinės tarnybos, Šeimos tarybos, pačioms šeimoms kreipiantis dėl pagalbos. Asmenys galės gauti paslaugas keliose numatytose veiklose. Viso projekto vertė 389549,00 eurai, socialinių paslaugų naudą gavę projekto tikslinė grupė – šeimos - 440 asmenų. Bendruomeninių šeimos namų funkciją vykdys Viešoji įstaiga „Alytaus miesto bendruomenės centras“, partneriai: Viešoji įstaiga „Asmenybės brandos centras“, Viešoji įstaiga „Devynios galybės“, Viešoji įstaiga biuras „Pactum“, Asociacija Vaiko ir mamos dienos centras „Kutis“. Projekto trukmė 48 mėnesiai.

Projekto metu bus užtikrinamas darnus vystymasisi, projekto naudą galės gauti visos Alytaus miesto šeimos. Projekto paslaugos teikiamos kompleksiškai, atsižvelgiant į šeimos poreikius, užtikrinant kad ne vieną paslaugą šeima galės gauti. paslaugos teikiamos kuo arčiau gyvenamosios vietos, siekiant įgalinti šeimą įveikti iškilusius sunkumus ir krizes bei padėti derinti šeimos ir darbo įsipareigojimus.

Projektas prisideda prie moterų ir vyrų lygybės principo įgyvendinimo, skatina nediskriminavimą dėl rasė, lyties, tautybės, kalbos, kilmės, socialinės padėties, tikėjimo, įsitikinimų ar pažiūrų., amžiaus, negalios, lytinės orientacijos, etninės priklausomybės, religijos principo įgyvendinimą. Projekto veiklos prieinamos visiems dalyviams, taip pat dalyviams, turintiems skirtingų poreikių (judėjimo, klausos ar kitą negalią turintiems asmenims).


Akcinė bendrovė "Lietuvos geležinkeliai"

Projekto „Ruožo Kena-N.Vilnia elektrifikavimas“ metu numatoma:a) Įrengti 25 kV kontaktinio tinklą N. Vilnios, Kyviškių, Kenos stotyse, N. Vilnia-Kyviškės, Kyviškės-Kena, Kena-v.s. su Baltarusija tarpstočiuose (iš viso 28,6 km);b) rekonstruoti N. Vilnios traukos pastotę siekiant užmaitinti naujai statomą kontaktinį tinklą bei užtikrinti tolimesnę plėtrą; c) pritaikyti esamas susijusių technologinių ir aptarnavimo procesų sistemas atsižvelgiant į maksimalius planuojamus geležinkelio eismo srautus, traukinių svorius ir greičius;d) atlikti projekto įgyvendinimo techninę priežiūrą bei statinio projekto vykdymo priežiūrą;e) kartu su Baltarusijos geležinkelių atstovais suderinti susijusius techninius sprendimus.

Įgyvendinant šį projektą bus vykdoma TEN-T tinklo plėtra Lietuvoje, kuri leis didinti eismo saugą, sumažinti transportavimo išlaidas, aplinkos taršą mažinant teršalų kiekį bei triukšmo lygį, kartu pagerins vietinio verslo funkcionavimą, darbo jėgos mobilumo sąlygas. Patobulinta (elektrifikuota) ruožo v.s.-Kena-N.Vilnia geležinkelio linija sudarys sąlygas pervežti krovinius bei keleivius per trumpesnį laiką. Taip šis projektas prisidėtų prie žalos aplinkai ir žmonių sveikatai mažinimo.

Neigiamos įtakos lyčių lygybei ir nediskriminavimui projektas neturi. Bus sudarytos vienodos dalyvavimo projekte ir naudojimosi projekto rezultatais galimybės vyrams ir moterims bei bet kokios rasės arba etninės kilmės, religijos arba tikėjimo, amžiaus, negalios, seksualinės orientacijos atstovams.


VšĮ „Girstučio“ kultūros ir sporto centro (Kovo 11-osios g. 26 Kaune) kultūrinei veiklai naudojamos dalies rekonstravimas

Viešoji įstaiga "Girstučio" kultūros ir sporto centras

Projekto metu bus užbaigtas sutvarkyti "Girstučio" kultūros ir sporto centro pastatas, esantis Kovo 11-osios g. 26 Kaune. Projektu bus vykdomos veiklos:  "Girstučio" kultūrinės dalies pastato rekonstrukcija; įrangos įsigijimas. Įvykdžius projekto veiklas bus padidintas: spektaklių, koncertų, parodų skaičius, sutvarkius ir pritaikius patalpas atsiras galimybė naujų kultūrinių paslaugų organizavimui. Taip bus padidintas kultūrinių paslaugų prieinamumas, įvairovė ir kokybė. Dėl to išaugs "Girstučio" kultūros ir sporto centro lankytojų skaičius. Projekto naudą pajus visų socialinių, amžiaus grupių Kauno miesto gyventojų tiklsinė grupė.


Sveikos širdies turas Alytaus apskrityje

Projekto tikslas - suteikti informacijos apie širdies ir kraujotakos sistemos ligų antrinę prevenciją Alytaus savivaldybių gyventojams. Projekto metu gyventojams bus suteikiama informacija apie kraujotakos sistemos ligas, taip pat kiekvienam dalyvaujančiam projekto veiklose bus nustatoma būtent to gyventojo sveikatos būklė ir numatytos priemonės kaip ją gerinti reikalui esant. Projekto tikslinę grupę sudarys 3500 Alytaus miesto ir  atokiausių rajonų gyventojai, kuriems projekto metu bus vedami praktiniai užsiėmimai, kurių metu bus vertinama kiekvieno gyventojo sveikatos būklė. Gyventojams, kuriems bus nustatytas didelis kraujotakos sistemos ligų rizikos laipnis bus suteikiama kardiologo konsultacija, taip pat šiems gyventojams bus organizuojami pakartoni užsiėmimai, kurių metu pakartotinai bus nustatoma sveikatos būklė ir stebimas pagerėjimo laipsnis. Projekto pareiškėjas VšĮ "Tėviškės namai"  vykdo veiklą susirgimų prevencijos, psichosocialinės ir paliatyviosios pagalbos srityee, įstaigos komanda daug bendrauja su rajono gyventojais ir stebi jų sveikatos problemas. Pareiškėjas kartu su partneriais (Alytaus miesto savivaldybės visuomenės sveikatos biuru, Alytaus rajono savivaldybės visuomenės sveikatos biuru, Tėviškės namų bendruomene, Išmaniaja sveikatos akademija), kurie kiekvienas įneša savo indėlį į sėkmingą projekto įgyvendinimą projekto veiklomis siekia į projekto veiklas įtraukti kiek galima daugiau regiono gyventojų. Šio projekto metu bus rengiami praktiniai užsiėmimai kaimo bendruomenėse (atokiausių rajonų ir kaimų gyventojams), patogiose gyventojams vietose, jų artimoje aplinkoje bus pateikiama informacija apie kraujotakos sistemos ligas, nurodomos priemonės reikalingos apsisaugoti nuo šių ligų ir suteikiama galimybė pasitikrinti ir visa ši veikla bus vykdoma per praktinius užsiėmimus.


Vandens tiekimo ir nuotekų tvarkymo infrastruktūros plėtra Ignalinos rajone

Uždaroji akcinė bendrovė "Ignalinos vanduo"

Pagrindinės problemos kurioms spręsti inicijuotas projektas – dalis Ignalinos raj. gyventojų vis dar neturi galimybės prisijungti prie centralizuotos vandens tiekimo ir nuotekų tvarkymo sistemos ir gauti kokybiškas viešąsias paslaugas, kadangi tinklų infrastruktūra nėra pakankamai išvystyta. Vandenvietėse išgaunamas ir gyventojams tiekiamas požeminis vanduo neatitinka geriamojo vandens kokybės reikalavimų nustatytų Higienos normoje. Dalis esamų tinklų yra susidėvėję ir nebetinkami eksploatuoti.
Įgyvendinant projektą numatoma: pastatyti vandens gerinimo įrenginius Dūkšto ir Vidiškės gyvenviečių vandenvietėse ir užtikrinti tinkamą geriamojo vandens kokybę, rekonstruoti/įrengti naujus vandentiekio ir nuotekų tinklus Ignalinos, N. Daugėliškio, Rimšės, Dūkšto, Kaniūkų, Mielagėnų gyvenvietėse ir taip užtikrinti kokybiškų nepertraukiamų vandens tiekimo ir nuotekų tvarkymo paslaugų prieinamumą, pastatyti nuotekų valymo įrenginius Mielagėnų gyvenvietėje ir užtikrinti tinkamą nuotekų tvarkymą.
Projektu siekiama padidinti vandens tiekimo ir nuotekų tvarkymo paslaugų prieinamumą ir sistemos efektyvumą Ignalinos rajono savivaldybėje. Projekto investicijos prisidės prie gyventojų gyvenimo kokybės gerinimo, sveikatos bei aplinkos išsaugojimo.
Projekto tikslinės grupės - Ignalinos miesto, Ignalinos rajono N. Daugėliškio, Kaniūkų, Rimšės, Dūkšto, Mielagėnų  ir Vidiškių gyventojai.

Projektu prisidedama prie darnaus vystymosi principo įgyvendinimo pagrindiniais aspektais: aplinkosaugos aspektu-bus sumažintas neigiamas poveikis požeminiams ir paviršiniams vandens telkiniams, užtikrinta  paviršinių vandens telkinių ir vandens ekosistemų apsauga, padidinta vandens ekosistemų įvairovė ir biologinis produktyvumas (remiantis LR Planuojamos ūkinės veiklos PAVĮ nuostatomis, planuojamoms veikloms nereikia atlikti PAV procedurų. Teritorijos, kuriose bus vykdomos veiklos, nepatenka į “Natura 2000” teritoriją); socialiniu aspektu - bus užtikrintas sveikatos apsaugos reikalavimus atitinkančio geriamojo vandens tiekimas, kas teigiamai veiks visuomenės sveikatingumą; ekonominiu aspektu-bus užtikrintas sąnaudų susigrąžinimo ir prieinamumo principų laikymasis, prisidedant prie vandens tiekimo ir nuotekų tvarkymo kainų kūrimo politikos; regionų vystymosi aspektu - bus prisidedama prie regionų aplinkosaugos, socialinių ir ekonominių skirtumų mažinimo.

Projekto įgyvendinimo veiklose nebus jokių apribojimų dėl lyčių lygybės ar nediskriminavimo principams įgyvendinti. Sukuriamas produktas (centralizuotai tiekiamas kokybiškas geriamas vanduo, centralizuotai surinktos ir išvalytos nuotekos, pagerėjusi aplinkos kokybė, žmonių sveikata ir racionalus vandens išteklių naudojimas) pasižymės vienodu teigiamu arba neutraliu poveikiu socialiai atskirų grupių ir lyčių atžvilgiu. Numatomos informavimo priemonės užtikrins lygias galimybes išlikti ar tapti aktyviais ekonominio ir socialinio gyvenimo dalyviais.


Valstybės paramos teikimas daugiabučių namų atnaujinimo (modernizavimo) projektų parengimo ir įgyvendinimo techninei daliai

Viešoji įstaiga Būsto energijos taupymo agentūra

Atnaujintų (modernizuotų) daugiabučių namų stebėsena rodo, kad įgyvendinus energinį efektyvumą didinančias priemones vidutiniškai galima sutaupyti daugiau nei 40 % energijos, suvartotos prieš daugiabučio namo atnaujinimą. Svarbus veiksnys Daugiabučių namų atnaujinimo (modernizavimo) programos įgyvendinimo sėkmei yra tinkamų sąlygų, tokių kaip finansavimas užtikrinimas. Projekto  įgyvendinimo metu, bus siekiama skatinti daugiabučių namų butų savininkus modernizuoti daugiabučius namus, kurių energijos vartojimas neefektyvus suteikiant 100 proc. paramą Daugiabučių namų atnaujinimo (modernizavimo) programos reikalavimus atitinkančių projektų techninei daliai:
1. Projekto ar jo dalies (investicijų plano ir (ar) techninio darbo projekto) parengimo išlaidoms:
1.1. investicijų plano parengimo išlaidoms;
1.2. pastato energinio naudingumo sertifikato, parengto ir išduoto prieš atnaujinimo (modernizavimo) priemonių įgyvendinimą, pastato energinio naudingumo sertifikato, parengto ir išduoto po atnaujinimo (modernizavimo) priemonių įgyvendinimo, parengimo išlaidoms;
1.3. atnaujinimo (modernizavimo) techninio darbo projekto parengimo išlaidoms;
1.4. projekto vykdymo priežiūros išlaidoms;
1.5. projekto ekspertizės atlikimo išlaidoms.
2. Projekto įgyvendinimo administravimo išlaidoms;
3. Statybos techninės priežiūros išlaidoms.


COVID produktai-dezinfekcinių priemonių gamyba

UAB „Lesta“ įgyvendinama projektą siekia įsigyti naują įrangą ir plėsti gamybos apimtis COVID-19 produktų gamybos srityje. Įmonė numato išplėsti higieninei rankų dezinfekcijai asmens sveikatos priežiūros įstaigose, visuomeninės paskirties objektuose ir buityje skirtų dezinfekavimo priemonių gamybą, taip pat pasiūlyti inovatyvų paviršių ir patalpų dezinfekcijai skirtą produktą - Dezifog. Šis dezinfekcinis skystis paviršių ir patalpų dezinfekcijai veikia naudojant rūko generatorių ir maksimaliai užtikrina paviršių ir patalpų dezinfekciją dezinfekanto aerozolio (rūko) forma. Tokiu dezinfekavimo sprendimu pasiekiamas geresnis efektyvumas ir sunaudojamas mažesnis kiekis dezinfekcinės priemonės .


Sistemiško inovatyvių investicijų pritraukimo įgyvendinimas

Projekto tikslas - pritraukti tiesiogines užsienio investicijas, kurios prisidėtų prie MTEPI veiklų Lietuvoje plėtojimo pagal šias sumanios specializacijos kryptis: sveikatos technologijų ir biotechnologijų; naujų gamybos procesų, medžiagų ir technologijų; transporto, logistikos ir informacių ryšio technologijų; Įtraukios ir kūrybingos visuomenės. Projekto metu bus vykdoma potencialių kompanijų, galinčių investuoti į MTEPI sritį Lietuvoje, paieška ir atranka, įgyvendinami aktyvūs rinkodaros veiksmai: galimybės investuoti Lietuvoje bus pristatytos dalyvaujant svarbiuose tarptautiniuose renginiuose bei juos organizuojant, rengiant tikslinius vizitus užsienio kompanijoms, komunikuojant Lietuvos MTEPI srities patrauklumą. Projekto trukmė 3,5 m. (2017-09-15 iki 2021-02-28).


Vandens telkinių įžuvinimas 2018-2022 metais plėšriosiomis bei fitoplanktonu mintančiomis žuvų rūšimis

Projekto metu siekiama pagerinti valstybinių vandens telkinių būklę pakeičiant ichtiofaunos rūšinę sudėtį ir vandens telkinius papildomai įžuvinant vandenų būklę gerinančiomis žuvų rūšimis. Vandens telkinių būklę tikimasi pagerinti įžuvinant 8 pasirinktus vandens telkinius plėšriosiomis žuvimis ir 2 vandens telkinius fitoplanktonu mintančiomis žuvų rūšimis.  Šis projektas prisidės prie Lietuvos Respublikos aplinkos ministro bei Lietuvos Respublikos žemės ūkio ministro 2017-05-05 įsakymu Nr. D1-375/3D-312 patvirtinto Vandenų srities plėtros 2017-2023 metų programos įgyvendinimo veiksmų plano 3.1 ir 3.2 priemonių įgyvendinimo.

Projekto metu gauti rezultatai vandens būklės pagerinimas turės labai didelę reikšmę valstybei, visuomenei, šalies ūkiui ir gyventojams. Vanduo labai svarbus biologinės įvairovės išsaugojimui, transportui ir rekreacijai, visuomenės sveikatos ir aplinkos kokybės užtikrinimui. Pagerinta vandens  būklė patenkins ekologinius, ekonominius ir socialinius visuomenės poreikius. Daugumos rizikos vandens telkinių, priskirtų ežerų kategorijos vandens telkiniams, būklė atitiktų geros būklės kriterijus.

Vilniaus raj.,Švenčionių raj.,Molėtų raj.,Skuodo raj.


Kairių miestelio bendruomeninės ir viešosios infrastruktūros kompleksiškas atnaujinimas

Šiaulių rajono savivaldybės administracija

Šiuo metu esama bendruomeninė ir viešoji infrastruktūra Kairių miestelyje yra nepatraukli, nusidėvėjusi, nepakankamai išvystyta bei nesudaro prielaidų miestelio bendruomenės kultūrinių, socialinių, ekonominių poreikių tenkinimui. Investicijų projektu siekiama didinti Kairių miestelio socialinės ir ekonominės aplinkos kokybę, įgyvendinant šias veiklas:
1) atnaujinta miestelio centrinė dalis  - teritorijoje, esančioje abipus Plento gatvės atnaujinamos miestelio centrinė ir bendruomenės aikštės, įrengiama automobilių stovėjimo aikštelė, vaikų žaidimo aikštelė.
2) išplėsta apšvietimo infrastruktūra - įrengtas pėsčiųjų takų apšvietimas Plento ir Ežero gatvėse.
3) įrengti pėsčiųjų takai tarp Plento - Vyšnių, Vyšnių - Alyvų gatvių bei Ežero gatvės atkarpoje nuo Plento iki Kaštonų g.;
4) įrengtas universalus sporto kompleksas Ežero gatvėje.
Tikimasi, kad įgyvendinus projektą bus sudarytos palankesnės sąlygos aktyviai miestelio bendruomenės veiklai, atnaujintos erdvės pritrauks daugiau lankytojų bei paskatins kurtis smulkiuosius verslininkus. Tiesioginę naudą iš numatomo įgyvendinti investicijų projekto gaus Kairių miestelio gyventojai, vietos verslininkai bei į miestelį atvykstantys svečiai / lankytojai.

Projektu prisidedama prie darnaus vystymosi principo įgyvendinimo (PFSA 25 p.):
1) Kairių miestelio centrinė dalyje bus įrengiamos automobilių stovėjimo aikštelės, tokiu būdu išvengiant transporto priemonių statymo ant žaliųjų plotų ir augmenijos niokojimo. Galima teigti, kad įgyvendinant projektą bus atgaivinama esama infrastruktūra, skatinama vietos plėtra (PFSA 25.1. p.);
2) projekto metu bus įgyvendinama pėsčiųjų ir dviračių tinklo plėtra (įrengiami nauji dviračių takai), kuri skatins Kairių miestelio gyventojus ir svečius / lankytojus aktyviau naudotis dviračiais, reikalimus objektus pasiekti pėsčiomis, sumažės CO2 dujų išmetimas (PFSA 25.3. p.).


Gamtos ir medžioklės muziejus  Tytuvėnuose

UAB "Inventive Studios" įsteigė gamtos ir medžioklės muziejų Tytuvėnuose, Kelmės rajone.
Ketinama sutvarkyti nekilnojamojo kultūros paveldo objektą Tytuvėnuose, Kelmės rajone.
Pastatas Sodų g. 1 yra tipinės XIX a. - XX a. pradžios medinės architektūros pavyzdys.

Pagrindinė problema, kuri yra sprendžiama - pastatas nėra pritaikytas lankymui. Pastatas šiuo metu yra nenaudojamas, jo būklė yra prasta.
Įgyvendinant projektą ketinama atlikti pastato tvarkybos darbus ir rekonstrukciją.
Išnagrinėjus pastato panaudojimo alternatyvas nutarta sutvarkytose patalpose įkurti medžioklės ir meno muziejų.
Analogiškų ekspozicijų Šiaulių apskirtyje nėra. Taip  pat ketinama rekonstruotose patalpose rengti įvairias temines parodas, kultūrinius bei edukacinius renginius,


Viešoji įstaiga "Nacionalinis socialinės integracijos institutas"

Zarasų rajono savivaldybės tiek demografiniai rodikliai tiek kiti duomenys rodantys naujų verslų kūrimąsi, žmonių darbo santykį privačiame ir viešajame sektoriuje, švietimo - žymiai atsilieka nuo šalies vidurkio. Nors miestelis turi kurortinės teritorijos statusą, mažai nutolęs nuo ekonomikos centro Daugpilio, bet šio potencialo neišnaudoja. Nacionalinis socialinės integracijos institutas, turėdamas projektinę ir verslo konsultavimo patirtį inicijuoja projektą, kuris bus greitintuvas 5 jauno verslo subjektams Zarasuose. Projekto metu ketinama išvystyti 5 verslo idėjas, kurios gautų tiek minkštą pagalbą - mokymus reikiamomis kompetencijomis įgauti versle, produkto dizaino, teisinės pagalbos, verslo planų ir jo vystymo, startavimo IT, pardavimo paslaugas - tiek kitą pagalbą - bus įsigyta ir perleista naudotis verslams vystyti reikalinga įranga. Jauno verslo subjektai bus vystomi 24 mėnesius, po kurių pradės veikti savarankiškai. Tikimasi, kad projektas bus geroji patirtis ir taip sukurs motyvaciją ir daugiau jaunų žmonių galvoti apie verslo pradžią Zarasuose.

Įgyvendinant projektą bus įsigyjama įranga, todėl ji bus įsigyjama atsižvelgiant į Darnaus vystymosi aspektus. Visa įsigyjama įranga vartos elektrą, todėl bus atsižvelgiama į jos efektyvumo klasę, įsigyjant įrangą bus tai vienas iš vertinimo kriterijų. Ypač bus atsižvelgiama įsigyjant poilsinius plaustus - bus žiūrima, kad į vandenį nepatektų teršalai, - viskas būtų įrengta atsižvelgiant į poveikį gamtai, kad variklis numatytas dirbs tyliai, kad nebaidytų perinčių paukščių ir būtų aksimaliai sumažinta rizika patekti teršalams į vandenį.

Įgyvendinant projektą bus siekiama išlaikyti lyčių balansą - tiek ties ekspertais ir konsultantais, tiek ties projekto dalyviais. Taip pat sudaryti visiems vienodas galimybes dalyvauti projekte atsižvelgiant į šeimyninę padėtį - tarkime jei vienas iš šeimos narių augina vaiką, bus atsižvelgiama derinantis projekto veiklas.


Socialinių paslaugų infrastruktūros tinklo sukūrimas ir plėtra asmenims, turintiems proto ir (arba) psichikos negalią Tauragės regione

Tauragės rajone, siekiant užtikrinti benruomeninių apgyvendinimo ir užimtumo paslaugų asmenims su intelekto ir psichikos negalia prieinamumą, numatoma įgyvendinti projektą, kurio metu bus sukurta/pritaikyta infrastruktūra. Planuojama pastatyti ir įrengti 4 grupinio gyvenimo namus - 2 Tauragės mieste ir 2 Skaudvilėje, įsigyti ir įrengti vieną 4 apgyvendinimo vietų apsaugotą būstą, įkurti socialines dirbtuves, įsigyjant reikiamą įrangą, 40 vietų specialiosios slaugos ir globos paslaugų teikimui pritaikyti Adakavo socialinių paslaugų namus, atliekant patalpų remontą ir įsigyjant reikiamą įrangąĮgyvendinus projektą planuojama, kad 84 tikslinės grupės asmenims (suaugę asmenys su intelekto ir psichikos negalia) pagerės teikiamų socialinės slaugos-globos, užimtumo paslaugų kokybė ir prieinamumas

Projekte nenumatoma apribojimų, kurie turėtų neigiamą poveikį moterų ir vyrų lygybės bei nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principams įgyvendinimui. Sudarytos vienodos dalyvavimo projekte ir naudojimosi projekto rezultatais galimybės tiek vyrams, tiek moterims. Į projekto darbo grupę turės galimybę būti įtraukti tiek vyrai, tiek moterys (atsižvelgiant į reikalingas funkcijas projekte). Projekto apimtimi statant naujus GGN bus įgyvendinti STR 2.03.01:2001 „Statiniai ir teritorijos. Reikalavimai žmonių su negalia reikmėms“ reikalavimai. Įgyvendinant AB įsigijimo ir pritaikymo veiklą, pritaikymas žmonėms su judėjimo negalia nenumatomas, nes nė vienam iš planuojamų apgyvendinti asmenų tokio poreikio nėra.


Žmogiškųjų išteklių valdymo modernizavimas valstybės tarnyboje

Projekto tikslas – užtikrinti valstybės tarnautojų kompetencijų modelio diegimą žmogiškųjų išteklių valdymo procesuose. Projektu kompleksiškai siekiama įgyvendinti veiklas, susijusias su Lietuvos valstybės tarnautojų modelio diegimo užtikrinimu: valstybės tarnybos patrauklumo didinimu ir reikiamas kompetencijas turinčių asmenų pritraukimu, Lietuvos valstybės tarnautojų kompetencijų modelio sklandžiu diegimu įstaigose, naujų ir inovatyvių priemonių, susijusių su valstybės tarnautojų pritraukimu, atranka, darbo užmokesčiu ir kt. žmogiškųjų išteklių valdymo elementais, įstaigų dirbančiųjų kompetencijų stiprinimu.

Projekte nėra numatyti veiksmai, kurie turėtų neigiamą poveikį darnaus vystymosi principo įgyvendinimui socialinėje srityje. Tikimasi, kad projekto rezultatai prisidės pritraukiant į Lietuvos valstybės tarnybą pritraukiant kompetentingus asmenis (ypač regionuose), kokybiškai juos atrinkti ir išlaikyti mokant konkurencingą darbo užmokestį.

Projekte nėra numatoma apribojimų, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui.


Vaikų sveikos gyvensenos skatinimas Visagino savivaldybėje

Kiekvienais metais Lietuvoje vis labiau akcentuojama, kad sveikatą stiprinantis fizinis aktyvumas yra viena iš pagrindinių bendruomenei reikalingų veiklų, nes visuomenė sensta, o fizinio aktyvumo užsiėmimai ne tik gerina žmonių fizinę būklę, padeda išlaikyti darbingumą, bet ir atlieka socialinę funkciją – skatina vaikus bendrauti ne tik tarpusavyje, bet ir su suaugusiais, mažina socialinę atskirti, skatina bendravimą tarp kartų.

Vaikų viršsvorio problema kiekvienais metais tampa vis aktualesne: vaikų mityba, gyvenimo režimas, būdas ir tempas nesudaro sąlygų vaikų sveikai gyvensenai. Vaikai neturi jokių žinių apie tinkamą mitybą. Jie įgauna savo šeimos, bendruomenės, kurioje gyvena, mitybos elgseną, kuri dažniausiai yra ne tik netinkama, bet ir kenkia vaikų sveikatai.

Projekto tikslas – skatinti Visagino savivaldybėje gyvenančių vaikų sveiką mitybą ir fizinį aktyvumą.
Projekto uždaviniai:
1. Skatinti vaikų teorines ir praktines žinias sveikos gyvensenos klausimais;
2. Supažindinti vaikus su įvairiomis fizinio aktyvumo būdais.
Projekto tikslinė grupė – vaikai iki 18 metų.

Projekto įgyvendinimo metu planuojama vykdyti veiklas, susijusias su vaikų sveikatos raštingumo didinimu, sveikos gyvensenos skatinimu ir būtinų sveiko gyvenimo įgūdžių formavimu. Projekto metu bus vykdomos šios veiklos: organizuojami sveikatinimo įgūdžių formavimo renginiai.
Iš viso planuojama, kad projekto veiklose sudalyvaus 500 unikalūs dalyviai, kurie seminarų, renginių, stovyklos ir kitų veiklų metu bus šviečiami sveikos gyvensenos temomis. Tikimasi, kad projekto įgyvendinimo metu bus padidintas Visagino savivaldybėje gyvenančių vaikų sveikatos raštingumas bei įdiegti pozityvūs sveikos gyvensenos įgūdžiai, vaikai skirs daugiau dėmesio savo sveikatai bei ligų prevencijai.

Projekte nėra numatyta veiksmų, kurie turėtų neigiamą poveikį darnaus vystymosi principo įgyvendinimui.

Projekte negali būti numatyti apribojimai, kurie turėtų neigiamą poveikį vyrų ir moterų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui. Projekto veiklos ir rezultatai turi būti prieinami visiems tikslinės grupės atstovams, turintiems skirtingų poreikių (judėjimo, klausos ar kitą negalią turintiems asmenims ir pan.). Taip pat atsižvelgiant į projekto vykdytojo geografinę vietovę ir savivaldybės kalbinę įvairovę projekto veiklose bus numatytas funkcionalumas, leidžiantis teikti paslaugas neįgaliesiems, mažinančius socialinę ir kalbinę atskirtį.
    Projekte visose numatytose veiklose lygiomis teisėmis galės dalyvauti tiek moterys, tiek vyrai. Taip pat tiek kalbantys lietuviškai, tiek rusakalbiai gyventojai.


VšĮ „Lazdijų sporto centras“ siekia įgyvendinti projektą „Neformaliojo švietimo įstaigų Lazdijų rajono savivaldybėje infrastruktūros tobulinimas“. Projekto tikslas: neformaliojo vaikų švietimo aplinkos gerinimas ir infrastruktūros tobulinimas Lazdijų rajono savivaldybėje.
Projekto įgyvendinimo metu bus atliktas antras pastato aukšto kapitalinis remontas (viso apie 488,94 m2), po kurio antrajame aukšte bus įrengtos 3 sporto salės 2 sporto šakoms (aerobinei gimnastikai ir kūno rengybai) ir įsigyta trūkstama sporto įranga (viso apie 31 vnt.). Projekto įgyvendinimo metu nėra numatomi jokie apribojimai, kurie turėtų neigiamą poveikį dėl nediskriminavimo principo ir darnaus vystymosi principo įgyvendinimo. Projekto įgyvendinimas turės įtakos pagrindinėms tikslinėms grupėms – VšĮ „Lazdijų sporto centras“ mokiniams, lankytojams  ir visiems kitiems Lazdijų miesto ir apylinkių gyventojams bei prisidės prie universalaus dizaino prinicpo įgyvendinimo.

Įgyvendinamu projektu nėra numatyti veiksmai, kurie turėtų neigiamą poveikį darnaus  vystymosi principo įgyvendinimui.

Atnaujinta ir įsigyta infrastruktūra nevaržomai galės naudotis visi asmenys, nepaisant lyties, rasės, tautybės, kalbos, kilmės, socialinės padėties, tikėjimo, įsitikinimų, pažiūrų, amžiaus, negalios, lytinės orientacijos, etninės priklausomybės, religijos. Įgyvendinant projektą numatomas aktyvus prisidėjimas prie universalaus dizaino principo įgyvendinimo: priešgaisrinės ir kitos apsaugos sistemos turės garsinį, ir vaizdinį perspėjimą apie pavojų, patalpa bus apšviesta tolygiai, kad nekristų šešėliai, bus sudaryta galimybė reguliuoti / kontroliuoti patalpos apšvietimo lygį.


Dviračių ir pėsčiųjų takų tinklo palei Ąžuolų g. iki mokyklų komplekso plėtra didinant atskirų Molėtų miesto teritorijų tarpusavio integraciją

Molėtų rajono savivaldybės administracija

Didėjantis gyventojų aktyvumas ir sveiko gyvenimo būdo propagavimas augina ir tam būtinos infrastruktūros poreikį. Molėtai  yra nedidelis miestas, kuriame gyventojai daugelį vietų gali pasiekti pėsčiomis ar dviračiu. Šios priežastys labiausiai lemia pėsčiųjų ir dviračių takų plėtrą mieste ir rajone. Dviračiai galėtų tapti puikia alternatyva automobiliams, tačiau dviračių takų nepakanka, o ir esami yra labai nesaugūs eismo požiūriu.
Projekto metu bus sprendžiama Molėtų  savivaldybės judumo paklausos problemos — miesto susisiekimo infrastruktūra bus labiau pritaikyta pėstiesiems, dviratininkams.

Projekto investicijomis mažinamas neigiamas poveikis aplinkai ir tausojami gamtiniai ištekliai, t. y. atgaivinama esama infrastruktūra. Projekto  metu rekonstruojamas ir dalyje įrengiamas naujas saugus dviračių ir pėsčiųjų takas darys  teigiamą įtaką gyventojų gyvenimo kokybei. Tokiu būdu prisidedant prie darnaus vystymosi principo įgyvendinimo pagal Aprašo 29 punktą.   Užtikrindami saugų ir patogų susisiekimą, gerindami gyvenamosios vietos ir prieigos prie darbo, mokymosi įstaigų ar kitų būtinų įstaigų, sukursime papildomas sąlygas gyventojas likti gyventi mieste, tokiu būdu užtikrindami, kad bus kuriama ekonominė gerovė Molėtų mieste. Investuojant į infrastruktūrą (pėsčiųjų-dviračių tako įrengimas) užtikrinama gyvenimo kokybė visų amžiaus grupių gyventojams, mažinama socialinė atskirtis, nes sukuriamos sąlygos kiekvienam gyventi oriai. Projekto rezultatais bus prisidedama prie Utenos regiono teritorijų vystymo, gerinant socialines, aplinkosaugines ir ekonomines  regiono sąlygas, mažinant skirtumus tarp regionų. Projekto metu sutvarkytas pėsčiųjų ir dviračių takas skatins aplinkai draugiško transporto naudojimą kasdieniniam susisiekimui arba keliauti pėsčiomis, prisidės prie oro taršos mažinimo ir automobilių eismo intensyvumo mažinimo mieste, užtikrinti patogesnį susisiekimą tarp traukos objektų (visuomeninės paskirties pastatų ir pan.).

Projektas prisidės prie moterų ir vyrų lygybės principo įgyvendinimo ir (arba) skatins nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principo įgyvendinimą, t. y. projekto veiklos ir rezultatai bus prieinami visiems, taip pat ir turintiems skirtingų poreikių (judėjimo, klausos ar kitą negalią turintiems asmenims ir pan.).


Šiaulių universiteto Ugdymo mokslų ir socialinės gerovės studijų infrastruktūros modernizavimas

Projekto tikslas – pagerinti ŠU ugdymo mokslų ir socialinės gerovės studijų kokybę.
Projekto ribos. ŠU rengiamų specialistų profesinis laukas glaudžiai susijęs su Šiaurės Lietuvos regiono plėtra vaikų ir suaugusiųjų švietimo ir ugdymo, fizinio aktyvinimo bei naujų sveikatos ugdymo koordinavimo ir taikomosios fizinės veiklos problemų sprendimo strategijų įgyvendinimo sritimis.
Tikslinės grupės. Pagrindinė tikslinė grupė tai 1272 studentai, 110 dėstytojų, 15 neįgaliųjų studentų bei 63 soc. partnerių įstaigos.
Projekto uždaviniai: 1) Padidinti ugdymo mokslų ir socialinės gerovės studijų prieinamumą, atnaujinant fizines edukacines erdves; 2) Užtikrinti ugdymo mokslų ir socialinės gerovės studijų kokybę, įrengiant edukacines erdves.
Projekto organizacija. ŠU yra didžiausia aukštoji mokykla Šiaurės Lietuvoje, kurios pagrindinė veikla yra moksliniai tyrimai ir taikomoji veikla, aukštasis universitetinis mokslas. ŠU vykdo visų 6 studijų sričių programas: biomedicinos, fizinių, humanitarinių, socialinių, technologijos mokslų ir menų.
Projekto siekiami rezultatai. Įgyvendinus projektą ir atnaujinus 1030m² ugdymo mokslų ir socialinės gerovės studijų erdvių (P. Višinskio g. 25, Šiauliai) bus pagerinta studijų infrastruktūra. Atnaujintos patalpos bus pritaikytos Multifunkcinės vaiko pažinimo ir personalizuoto ugdymo erdvės veikloms.

Projektas prisidės prie darnaus vystymosi principų įgyvendinimo:
- Ekonomikos srityje – itin neekonomiška esama pastato šildymo sistema, dėl kurios patiriami milžiniški nuostoliai, projekto metu bus atnaujinta pritaikant ją ES standartams prisidedant prie ES direktyvose užsibrėžto tikslo sumažinti galutinį energijos kiekio suvartojimą.
- Socialinis aspektas – įrengtos modernios laboratorijos sudarys sąlygas, atsižvelgiant į globalią ir tarptautinių kompetencijų reikalaujančią darbo rinką, rengti labiau kvalifikuotus ir šiandienos poreikius atliepiančius specialistus.

Projektas prisidės prie vieno nediskriminavimo principo aspekto – nediskriminavimo negalės pagrindu, nes projekto metu modernizuojant pastatą numatoma įrengti neįgaliesiems pritaikytą liftą, kuris užtikrins įrengtų mokymo laboratorijų pasiekiamumą.
Projekte nenumatomi apribojimai kitu nediskriminavimo pagrindu – dėl lyties, rasės, amžiaus,  socialinės padėties, religijos ar seksualinės orientacijos. Visoms grupėms bus sudarytos vienodos sąlygos naudotis įgyta modernia informacine, technologine įranga, pareikšti nuomonę ir lygiomis teisėmis naudotis  projekto rezultatais.


Komunalinių atliekų rūšiuojamojo surinkimo infrastruktūros plėtra Šilutės rajono savivaldybėje

Šilutės rajono savivaldybės administracija

Planuojamo projekto veikla - Plėtoti komunalinių atliekų rūšiuojamojo surinkimo infrastruktūrą, rekonstruojant esamas ir įrengiant naujas komunalinių atliekų surinkimo aikšteles bei vykdyti kompostavimo priemonių individualioms valdoms plėtrą.
Projekto metu planuojama įrengti naujas 52 konteinerių aikšteles (44 aikšteles  sudarys po 1 konteinerį 5 m3 talpos ( mišrioms komunalinėms atliekoms) ir 3 konteineriai po 3 m3  talpos ( antrinių žaliavų: popieriaus, stiklo, plastiko); 7 aikšteles sudarys 2 konteineriai po 5 m3  talpos ( mišrioms komunalinėms atliekoms)  ir 3 konteineriai po 3 m3   talpos ( antrinių žaliavų: popieriaus, stiklo, plastiko); 1 aikštelę sudarys 3 konteineriai po 5 m3  talpos (mišrioms komunalinėms atliekoms)  ir 3 konteineriai po 3 m3   talpos ( antrinių žaliavų: popieriaus, stiklo, plastiko)); 17 konteinerių aikštelių bus rekonstruotos  ir jose bus įrengiami po 3 konteinerius 3 m3 talpos antrinėms žaliavoms. Taip pat planuojama įsigyti 138 maisto atliekų konteinerius, bei 2000 vnt biologinių atliekų konteinerių individualioms valdoms.
Projektu atnaujinant komunalinių atliekų infrastruktūrą bus užtikrintas viešosios paslaugos prieinamumas miesto ir kaimo gyventojams ir efektyvesnis bendras atliekų tvarkymo sistemos veikimas. Įrengtos naujos aptvertos konteinerių aikšteles padės sumažinti susikaupiančias bešeimininkes atliekas, padidins miesto ir rajono patrauklumą. Atskirai rakinamų mišrių komunalinių atliekų konteinerių sprendinys yra tikslingas, siekiant įdiegti dvinarę atliekų tvarkymo sistemą.


"Šakių rajono savivaldybės socialinio būsto plėtra"

Šakių rajono savivaldybės administracija

Projekto tikslas – padidinti savivaldybių socialinio būsto fondą, siekiant išplėsti galimybes apsirūpinti būstu asmenims ir šeimoms, turintiems teisę į socialinio būsto nuomą. Projekto įgyvendinimo metu bus nupirkta 23 vnt. socialinių būstų, taip padidinant socialinio būsto fondą. Tarp sąraše esančių asmenų, nėra asmenų turinčių judėjimo negalią, todėl būstų pritaikyti nereikės, taip pat nebus įsigyjama įrangos. Numatyta projekto trukmė apie 37 mėnesius.

Socialinius būstus numatoma įsigyti tokiose gyvenamosiose teritorijose, kad būtų užtikrinta galimybė naudotis viešuoju transportu. Viešojo transporto stotis (Šakiai) ar stotelės (Gelgaudiškis, Kudirkos Naumiestis, Lukšiai, Lekėčiai) nuo paramos lėšomis finansuojamo numatomo naujai įsigyjamo socialinio būsto Šakių rajone randasi iki 500 m spinduliu. Tarp Šakių ir gyvenviečių kursuoja kelis kartus dienoje tiek vietiniai maršrutiniai autobusai, tiek tarpmiestiniai (autobusų tvarkaraščiai nurodyti internetiniuose tinklapiuose http://www.sakiuap.lt/; http://www.autobusubilietai.lt/index.php?cl=select&fnc=searchByStopId&travel_from=426-1&travel_to=568-1; http://www.autobusubilietai.lt/index.php?cl=select&fnc=searchByStopId&travel_from=426-1&travel_to=415-2,415-1; http://www.autobusubilietai.lt/index.php?cl=select&fnc=searchByStopId&travel_from=426-1&travel_to=484-1; http://www.autobusubilietai.lt/index.php?cl=select&fnc=searchByStopId&travel_from=426-1&travel_to=423-1).
Susisiekimas geras ir patogus, maksimaliai per 30 min. galima pasiekti rajono centrą.


Žmogiškųjų išteklių stebėsenos ir prognozavimo sistemos elementų kūrimas ir atnaujinimas

Viešoji įstaiga "Stebėsenos ir prognozių agentūra"

Projektu siekiama tobulinti žmogiškųjų išteklių stebėsenos ir prognozavimo sistemą, kuriant ir atnaujinant jos elementus.
Pirmaeiliai žmogiškųjų išteklių stebėsenos ir prognozavimo sistemos tobulinimo uždaviniai yra:
• susieti Lietuvos profesijų klasifikatoriaus profesijų pogrupius su studijų ir mokymo programomis ir atlikti Lietuvos profesijų klasifikatoriaus profesijų pogrupių susiejimo su studijų ir mokymo programomis testavimą ir ekspertinį vertinimą;
• parengti žmogiškųjų išteklių valstybės politikos įgyvendinimui, žmogiškųjų išteklių vidutinės trukmės paklausos darbo rinkoje prognozavimui, verslo subjektų konkurencingumo skatinimui, investicijų planavimui, pramonės, prekybos, paslaugų, verslo būklės ir raidos tendencijų analizei, visuomenės ir suinteresuotų grupių informavimui apie žmogiškųjų išteklių paklausą aktualius žmogiškųjų išteklių stebėsenos rodiklius ir sukurti jų aprašus;
• atnaujinti žmogiškųjų išteklių paklausos darbo rinkoje informacinę duomenų bazę, naudojamą žmogiškųjų išteklių paklausos vidutinės trukmės prognozavimo įrankyje.
Projekto metu sukurti ir atnaujinti žmogiškųjų išteklių stebėsenos ir prognozavimo sistemos elementai leis tęsti vidutinės trukmės prognozavimą, sudaryti galimybę vertinti kvalifikacijų ir darbo vietų sąveiką, gauti aktualius Ūkio ministerijos politikos sritims duomenis pagal nustatytus rodiklius.


Gyvenamųjų namų kvartalų kompleksinis sutvarkymas Jurbarko mieste

Jurbarko rajono savivaldybės administracija

Projekte numatyta praplatinti įvažiavimus-pravažiavimus į kvartalo kiemus iki 5,5 m pločio, maksimaliai praplėsti automobilių parkavimo aikšteles, pritaikant ir žmonių su negalia poreikiams automobilių stovėjimo vietas, pritaikyti vietą šiušlių konteineriams, pakoreguoti ir rekonstruoti pėsčiųjų takus (šaligatvius)ir pritaikyti neįgaliųjų poreikiams, kad jie galėtų laisvai judėti, įrengti įvairaus amžiaus grupių vaikų žaidimo bei pagyvenusių žmonių poilsio aikšteles bei visą teritoriją papildomai apželdinti, įrengti gėlynus. Tam, kad išlaikyti bendrą visos teritorijos įvaizdį, pravažiavimų-įvažiavimų danga - asfaltbetonis, o automobilių parkavimo zonose - natūralios spalvos betono trinkelių sustiprintos dangos, nuo asfaltbetonio dangos atskiriamos betoniniais gatvės bortais, pagultytais ant šono. Automobilių parkavimo vietų žymėjimas atliekamas iš juodos spalvos betono trinkelių. Suprojektuota lietaus nuvedimo tinklai nuo kietųjų dangų ir nuo daugiabučių namų stogų lietvamzdžių ir paliktų lauke įlajų, įrengiant lietaus surinkimo trapus. Suprojektuotas gatvių apšvietimas.
Įgyvendinus projektą bus sutvarkyta 8001 kv. m. ploto teritorija. Bus įrengta: 2059 kv.m asfalto dangos, 1133 kv.m sustiprintų betono trinkelių dangos su automobilių stovėjimo vietomis, 1670 kv. m betono trinkelių pėsčiųjų takai, 45 kv. m. žvyro-skaldelės dangos, 147 kv.m smėlio dangos, 2410 kv.m gazonų-gėlynų, 7 vnt. gėlinės,  23 vnt. parko suoliukų, 5 vnt. dviračių stovų, 2 vnt. dekoratyvinis akcentas, 2 vnt. kelio ženklai, 4 vnt. šiukšledėžės, 176 sodinami medžiai, 1 vaikų žaidimo aikštelė, 6 poilsio aikštelės ir kt.

Tvarkomas kvartalas randasi Jurbarko miesto centre, šiuo projetu prisidedama prie miesto centro atgaivinimo. Projektas vykdomas siekiant atnaujinti esamą infrastruktūrą, didinant jos funkcionalumą, pritaikant bendruomenės poreikiams, pritaikant žmonėms su negalia, priešpensijinio, pensijinio amžiaus žmonėms, vaikams, jaunimui. Projektu bus atnaujinamos ir plečiamos žaliosios miesto teritorijos (sodinami medžiai, atnaujinami želdynai ir gėlynai). Taip pat bus įrengti nauji pėsčiųjų takai, praplečiami ir atnaujinami jau esami, pritaikant judėjimo negalią turinties asmenims.
Projektas atitinka 2016-2018 metų Jurbarko rajono savivaldybės strateginio veiklos plano infrastruktūros objektų priežiūros, modernizavimo ir plėtros programos tikslo "Kokybiškai prižiūrėti ir racionaliai plėtoti rajono infrastruktūros objektus" 06 uždavinio "Kompleksiškai sutvarkyti Jurbarko miesto, miestelių ir kaimų urbanistinę infrastruktūrą" priemonę "Jurbarko miesto ir rajono urbanistinės infrastruktūros plėtra".`

Projektas pritaikytas visiems kvartalo ir miesto gyventojams(vyrams, moterims, vaikams, pensijinio amžiaus žmonėms, jaunimui), neišskiriant nė vienos žmonių grupės pagal amžių, lytį ar kitą socialinį aspektą.


Elektros energijos iš atsinaujinančių išteklių gamybos įrenginių įrengimas ir įsigijimas namų ūkio reikmėms

Lietuvos Respublikos aplinkos ministerijos Aplinkos projektų valdymo agentūra

Pagrindinė problema, kurią siekiama spręsti Projektu – maži vietinės elektros energijos gamybos pajėgumai, didelis importuojamos elektros energijos suvartojimo kiekis, aukšta atsinaujinančių išteklių energiją naudojančių technologijų kaina. Projekto veikla - iki 10 kW galios atsinaujinančių išteklių energiją naudojančių technologijų, skirtų elektros energijos gamybai namų ūkių reikmėms, įrengimas geografiškai nutolusiose nuo elektros energijos vartojimo vietose, įsigijimas iš elektrinių parkų ir įrengimas elektros energijos vartojimo vietoje daugiabučiame pastate ar jo teritorijoje. Projekto lėšomis numatoma kompensuoti dalį išlaidų, patirtų įrengiant  ar  įsigyjant  iki  10  kW  galios  saulės šviesos energijos elektrinę savo elektros energijos poreikiams tenkinti iki 4000 namų ūkių. Socialinė-ekonominė nauda, kurios tikimasi įgyvendinus Projektą: papildomai bus įrengta mažiausiai 23 MW galios energijos iš atsinaujinančių išteklių gamybos įrenginių, skirtų elektros energijos gamybai namų ūkių (įskaitant daugiabučius) reikmėms, taip sumažinant išmetamų šiltnamio efektą sukeliančių dujų kiekį 13 800 t CO2 ekvivalentu. Papildomai 23 MW padidinus elektros energijos iš atsinaujinančių išteklių gamybos pajėgumus, padidės elektros energijos sistemos patikimumas, vartotojai elektros energiją gamins savarankiškai ir efektyviai (sumažės elektros energijos gamybos nuostoliai), neteršdami aplinkos.

Įgyvendinant projektą bus aktyviai prisidedama prie darnaus vystymosi horizontaliojo principo įgyvendinimo, kadangi bus didinamas energijos vartojimo efektyvumas. Pagrindiniai ilgalaikiai uždaviniai, prie kurių įgyvendinimo prisidės Projektas, yra šie:
• didinti elektros energijos, šilumos gamybos, skirstymo ir vartojimo efektyvumą, sumažinti energijos nuostolius skirstomuosiuose tinkluose – Projekto apimtyje bus diegiamos efektyvesnės atsinaujinančių išteklių energiją naudojančios technologijos, skirtos elektros energijos gamybai namų ūkių reikmėms;
• sumažinti teršalų ir išmetamų šiltnamio efektą sukeliančių dujų kiekį pagamintos energijos vienetui – atsinaujinančių išteklių energiją naudojančių technologijų, skirtų elektros energijos gamybai namų ūkių reikmėms, įrengimas namų ūkiuose mažins šiltnamio efektą sukeliančių dujų kiekį;
• sumažinti šalies priklausomybę nuo kuro importo, padidinant energijos gamybą iš atsinaujinančių ir atliekinių energijos išteklių – Projekto apimtyje bus diegiamos atsinaujinančių išteklių energiją naudojančios technologijos.


Kuršėnų m. Lauryno Ivinskio aikštės sutvarkymas ir pritaikymas bendruomeniniams ir verslo poreikiams

Siekiant pagerinti Kuršėnų m. bendruomeninę infrastruktūrą, padidinti gyventojų užimtumą bei prisidėti prie palankių sąlygų verslo kūrimui sudarymo,  numatytas pagrindinės viešosios erdvės – Kuršėnų miesto Lauryno Ivinskio aikštės sutvarkymas. Įgyvendinant Projektą bus atlikta aikštės rekonstrukcija – pakeista nesaugi aikštės ir jos prieigų danga, įrengti laiptai, perkeltas paminklas, sutvarkytas aikštės apželdinimas (panaikinta dalis augalų, juos pakeičiant naujais), įrengti aikštės apšvietimo tinklai, atnaujinta mažoji architektūra, papildant ją naujais elementais, įrengta paviršinio vandens (lietaus) nuvedimo ir vandens tiekimo sistema bei įrengtas fontanas. Tikimasi, kad Projekto metu sukurta funkcionali viešoji infrastruktūra taps patrauklesnė Kuršėnų miesto gyventojams bei svečiams, pagerins miesto centrinės viešosios erdvės estetinį vaizdą bei miesto įvaizdį, padidins Kuršėnų m. investicinį patrauklumą.

Projekto investicijomis mažinamas neigiamas poveikis aplinkai ir tausojami gamtiniai ištekliai, kadangi bus atgaivinta esama viešoji infrastruktūra - pastatytos šiukšliadėžės, įrengtas vandens šaltinis atsigerti ir fontanas bei mažoji architektūra.


Nacionalinės mokslo populiarinimo sistemos plėtra ir įgyvendinimas

Projekto tikslas – vykdyti mokslo populiarinimo sistemos plėtrą, formuojant mokslo populiarinimo tradicijas ir kuriant naujas modernias mokslo populiarinimo priemones.

Projekto tikslinė grupė – mokytojai, mokiniai, studentai, mokslininkai, kiti tyrėjai, mokslo populiarinimo konkursų dalyviai.

Nuo Nepriklausomybės atkūrimo ilgą laiką Lietuvoje nebuvo nuoseklios, kryptingos, sisteminės mokslo populiarinimo politikos. 2011 m. Lietuvos mokslų akademija kartu su partneriai ėmė kurti ilgalaikę, koordinuotą mokslo populiarinimo priemonių sistemą. Šiuo projektu siekiama tęsti pradėtus darbus, įgyvendinant išbandytas ir pasiteisinusias, taip pat įvedant naujas mokslo populiarinimo priemones. Plėtojant mokslo populiarinimo sistemą bus skleidžiamos žinios apie naujausius mokslinius tyrimus, mokslininkų pasiekimus visuomenėje, populiarinama mokslininko profesija, taip pat ugdomi mokslinės komunikacijos gebėjimai.

Projekto metu bus leidžiamos mokslo populiarinimo knygos, organizuojamas mokslo populiarinimo festivalis „Erdvėlaivis Žemė“ ir kino festivalis „Eureka“, kuriamos ir transliuojamos TV ir interneto laidos „Mokslo ekspresas“, organizuojamos konferencijos visuomenei aktualiais klausimais. Bus organizuojami mokslo populiarinimo priemonių konkursai ir apdovanojimai. Daug dėmesio bus skiriama vaikų ir jaunimo moksliniam švietimui: reguliarūs mokslo sekcijų renginiai Klaipėdos universiteto Jaunųjų mokslininkų mokykloje, „NSO laboratorijos“ užsiėmimai, biologijos lauko praktikos vasaros dienos stovyklos, eksperimentų sesijos apskričių mokyklose, praktiniai vizitai į mokslo centrus, mokslo kavinės ir t. t.  Viena nauja naujų mokslo populiarinimo priemonių – moksleivių nuotolinio švietimo bandomoji platforma ir jos mokslinių tyrimų, eksperimentinės plėtros ir inovacijų (MTEPI) praktinio mokymo programos, informavimo apie Lietuvos mokslo premijas, jų kandidatus ir laureatus sistema.

Projektą įgyvendins Lietuvos mokslų akademija kartu su partneriais: VšĮ „Kino pavasaris“, Kl

Įgyvendinant projektą bus prisidedama prie darnaus vystymosi skatinimo. ES darnaus vystymosi strategijose įvardinti 6 prioritetai (pasaulinės klimato kaitos sušvelninimas; transporto poveikio aplinkai mažinimas; pavojaus žmonių sveikatai mažinimas; efektyvesnis gamtos išteklių naudojimas; skurdo ir socialinės atskirties mažinimas; visuomenės senėjimo problemų sprendimas), kurie glaudžiai su susiję su mokslo teikiamomis galimybėmis, visuomenės informuotumu ir suvokimu, kas vyksta šiuolaikiniame pasaulyje, su kokiomis problemomis jis susiduria ir kaip jos gali būti sprendžiamos.  Lietuvos nacionalinėje darnaus vystymosi strategijoje tarp prioritetų taip pat nurodytas švietimo ir mokslo vaidmens didinimas (23.10) ir pažymėta, kad „Strategijos įgyvendinti praktiškai neįmanoma be aktyvios visuomenės paramos, <....> visuomenės švietimas (taip pat aplinkosauginis švietimas ir aplinkai kuo mažiau žalos darančio gyvenimo būdo propagavimas) – vienas iš prioritetinių darnaus vystymosi uždavinių“ (21). Skleidžiant žinias apie naujausius mokslinius tyrimus, šiuolaikines technologijas ir praktinį jų taikymą bus keliamas visuomenės žinių lygis, didinamas mokslo vaidmuo. Geresnis visuomenės informuotumas skatins atsakingesnį ir sąmoningesnį jos elgesį, aktyvesnį aplinkai draugiškų technologijų ir sprendimų taikymą ir leis tikėtis paramos įgyvendint Strategiją. Temos, atitinkančios Strategijos prioritetus, bus dažnai nagrinėjamos skirtingose mokslo populiarinimo priemonėse (leidiniuose, renginiuose, vaikų ir jaunimo švietimo veiklose ir kt.). Visuomenės švietimas pristatant itin plataus spektro, skirtingų mokslo sričių temas prisidės ne tik prie išteklių naudojimo efektyvumo gerinimo, aplinkosaugos problemų sprendimo, bet ir prie valstybės ekonominio ir socialinio vystymosi. Kai įmanoma, susirašinėjimas tarp projekto vykdytojo ir partnerių, paslaugų teikėjų bus vykdomas elektroniniu paštu, bus siūloma skaityti mokslo populiarinimo knygas elektroniniais formatais.


Lietuvos prekybos, pramonės ir amatų rūmų asociacija

Siekiant užtikrinti tinkamas profesijos mokytojų technologines kompetencijas bei gerinti transporto sektoriaus mokymo paslaugų kokybę parengtas projektas. Projekto „Transporto paslaugų sektoriaus profesijos mokytojų technologinių kompetencijų tobulinimas“ tikslas - tobulinti transporto paslaugų sektoriaus profesijos mokytojų technologines kompetencijas, siekiant pagerinti mokymo paslaugų kokybę ir didinti švietimo paslaugų atitiktį darbo rinkos poreikiams. Projekto tikslinė grupė – profesinio mokymo įstaigų transporto sektoriaus profesijos mokytojai.
Tikslui realizuoti planuojama tobulinti transporto sektoriaus profesijos mokytojų technologines kompetencijas krovinių gabenimo proceso organizavimo, ekovairavimo ir mokymo vairuoti ekstremaliomis sąlygomis srityse. Tikslinės grupės asmenys bus mokomi pagal akredituotas dvi skirtingas 40 val. trukmės mokymo programas.
Projekto veiklose dalyvaus 60 transporto sektoriaus profesijos mokytojų iš 11 Lietuvos savivaldybių.
Projekto veiklos - profesijos mokytojų technologinių kompetencijų tobulinimo mokymai, skirti mokymo įstaigų teikiamų paslaugų kokybės gerinimui, prisidės prie švietimo paslaugų atitikties darbo rinkos poreikiams didinimo.

Anykščių raj.,Jurbarko raj.,Kėdainių raj.,Panevėžio miesto,Klaipėdos miesto,Ukmergės raj.,Alytaus miesto,Raseinių raj.,Molėtų raj.,Šiaulių miesto


Šakių miesto su priemiesčiais bendrojo plano su GIS sistema koregavimas

Pasikeitus rajono plėtros tendencijoms, teisiniam plėtros reguliavimui Šakių rajono Bendrasis planas nebeatitinka dabarties poreikių ir yra keistinas. Šakių miesto su priemiesčiais bendrojo plano su GIS sistema sprendiniai (2013-03-28 TS Nr. T-106), susiję su kraštovaizdžiu ir gamtiniu karkasu yra netikslūs. Įgyvendinus projektą bus patikslinta gamtinio karkaso teritorija.


Savarankiško gyvenimo namų steigimas Rietave

Rietavo savivaldybėje nėra užtikrinimas socialinių paslaugų prieinamumas senyvo amžiaus asmenims, laikinai tėvų globos netekusiems vaikams, neįgaliems, pilnametystės sulaukusiems asmenims po institucinės globos. Po projekto įgyvendinimo socialinės paslaugos bus teikti naujai įkurtuose 5-ių vietų savarankiško gyvenimo namuose (adresu Plungės g. 18 - 1, Rietavas) senyvo amžiaus asmenims, socialinės rizikos asmenims ir jų šeimoms, neįgaliems (išskyrus turinčio proto ir (ar) psichikos negalią). Savarankiško gyvenimo namuose socialinės paslaugos bus teikiamos asmenims (šeimoms), kuriems nereikia nuolatinės, intensyvios priežiūros, sudarant jiems sąlygas savarankiškai tvarkytis savo asmeninį (šeimos) gyvenimą.

Projekte nenumatyti veiksmai, kurie turėtų neigiamą poveikį įgyvendinant darnaus vystymosi principą

Projekto įgyvendinimo metu neplanuojami jokie apribojimai, kurie turėtų neigiamą poveikį įgyvendinant moterų ir vyrų lygybės ir nediskriminavimo principams


Viešoji įstaiga Vilniaus universiteto ligoninė Santaros klinikos

Siekiant mažinti Vilniaus apskrities tikslinių ir kitų savivaldybių gyventojų sergamumą ir pirmalaikį mirtingumą nuo galvos smegenų kraujotakos ligų, gerinant profilaktikos ir efektyvaus ūminio insulto gydymo metodų prieinamumą ir kokybę VšĮ Vilniaus universiteto ligoninė Santaros klinikose (toliau – VUL Santaros klinikos), inicijuojamas projektas "Sergamumo ir pirmalaikio mirtingumo nuo galvos smegenų kraujotakos ligų mažinimo infrastruktūros gerinimas VšĮ VUL Santaros klinikose".
Projekto įgyvendinimo metu numatyta įsigyti šią medicinos įrangą: dviejų detektorių angiografinę sistemą su specializuotu stalu ir kompiuterinės tomografijos aparatą (256 arba daugiau pjūvių).
Projekto naudą pajus į VUL Santaros klinikas dėl įtariamų ar nustatytų galvos smegenų kraujotakos ligų besikreipiantys pacientai. Šiems pacientams pagerės paslaugų kokybė ir prieinamumas.

Vilniaus raj.,Šalčininkų raj.,Švenčionių raj.,Ukmergės raj.,Širvintų raj.,Trakų raj.,Elektrėnų


Profesinių sąjungų ir darbdavių bendradarbiavimo modelis vystant socialinį dialogą

Lietuvos Respublikos valstybinė darbo inspekcija prie Socialinės apsaugos ir darbo ministerijos

Projekto veiklos sustiprins profesinių sąjungų atstovavimą, paskatins darbdavius ir darbuotojus vystyti socialinį dialogą įmonėse, didins jų įsitraukimą į kolektyvines derybas, kurios skatintų kolektyvinių sutarčių pasirašymą, skatins aktyvesnį profesinių sąjungų ir darbdavių organizacijų įsitraukimą, prisidedant prie darbo santykių, socialinio draudimo ir užimtumo didinimo sričių tobulinimo, skatins aktyvesnį darbuotojų įtraukimą į įmonės valdymą ir bendrą socialinę kolektyvinę atsakomybę. Projektą kartu su LR Valstybine darbo inspekcija įgyvendins 4 socialiniai partneriai – didžiausios darbdavių ir darbuotojų organizacijos, aktyviausiai vystančios socialinį dialogą Lietuvoje ir tarptautiniu mastu, labiausiai galinčios turėti įtakos pokyčiams socialinės partnerystės srityje. Atsižvelgus į bendrų partnerių susirinkimų bei atrankos metu išreikštus norus, partnerių gebėjimus ir patirtį, partnerių dalyvavimas ir atsakomybė veiklose yra padalinta bendru visų sutarimu.Iš viso, projekto įgyvendinimo metu, per 42 mėn. bus suorganizuotos 75 apskritojo stalo diskusijos (min. 1875 dalyviai), sukurta 14 veiksmingų socialinio dialogo viešinimo priemonių, suorganizuotos 25 bendros socialinių partnerių derybos – apskritojo stalo diskusijos (min. 550 dalyvių), atliktas tiriamasis darbas ir sukurta metodika parengti vertinimo sistemai už pasiekimus socialinio dialogo vystymo srityje bei išleistas metodinis leidinys, bus organizuojami mokymai - diskusijos institucijų ir organizacijų atstovams bei socialiniams partneriams (min. 1250 dalyvių), surengta 50 atvirųjų mokymų visuomenei (min. 1250 dalyvių), surengta 10 regioninių konferencijų Lietuvoje (min. 790 dalyvių), įvykdyta 20 tarptautinio bendradarbiavimo veiklų (80 dalyvių), surengtos 2 tarptautinės konferencijos (min. 210 dalyvių) bei atliktos 3 socialinės apklausos socialinio dialogo vystymo srityje.

Projekto veiklos suplanuotos taip, kad atitiktų darnaus vystymosi principus. Projekto veiklų metu dalyviams bus pristatomos įvairios darnaus vystymosi temos socialinio dialogo srityje. Darnaus vystymosi tikslas yra sumažinti skurdą, įtvirtinti prasmingus gyvenimo standartus (gyvenimo kokybę), patenkinti pagrindinius žmonių poreikius, skatinti darnų ekonominį ir politinį vystymąsi. Pagrindinės darnaus vystymosi nuostatos, aktualios socialinio dialogo srityje, yra : institucinės nuostatos ir susitarimai, integruoti sprendimai ir našumo didinimas. Projekto veiklos yra skirtos skatinti dvišalius susitarimus tarp darbdavių ir darbuotojų bei juos atstovaujančių organizacijų, skatinti tarpusavio supratimą skatinant bendradarbiavimą tarpinstituciniame lygmenyje, bendrus (integruotus) sprendimus darbo našumo didinimui bei įmonės ekonominiam valdymui. Produktai/ rezultatai, kurie tiesiogiai bus skirti darnaus vystymo įgyvendinimui yra: 85 proc. mokymų dalyvių įgis kompetenciją socialinio dialogo plėtojimo (integralumo ir bendro efektyvaus darbo) srityje, bus parengtos 8 metodinės rekomendacijos kolektyvinių susitarimų įgyvendinimui, išleita 1000 vnt. leidinių socialinio dialogo tematika, 12300 vnt. lankstinukų soc. dialogui aktualiais klausimais ir pan.

Projekto veiklos suplanuotos taip, kad atitiktų moterų ir vyrų lygybės bei nediskriminavimo principus. Projekto veiklų metu dalyviams bus pristatomos įvairios  temos socialinio dialogo srityje, susijusios su vyrų ir moterų lygybe bei nediskriminavimu darbo vietoje. Siekiant įgyvendinti projekto finansavimo sąlygų  aprašo 26.2 punkto reikalavimus, projekto veiklos suplanuotos taip, kad plečia ir stiprina socialinį dialogą nacionaliniu mastu, prisideda prie socialinio dialogo plėtros tarptautiniu mastu. projektas renginių metu lavina socialinių partnerių socialinės partnerystės gebėjimus, gerina individualių ir kolektyvinių darbo ginčų sprendimo kokybę, siekdamas sustiprinti demokratinį šalies valdymą, prisidėdamas prie darnios visuomenės vystymosi. Į projekto veiklas įtrauktos temos, susijusios su vyrų ir moterų lygybe bei nediskriminavimu, mažumų  ir diskriminuojamų grupių skatinimu dalyvauti pilnaverčiame socialiniame dialoge ir pan.. Projektas parengs metodines rekomendacijos, kurios apims ir susitarimus ir procedūras dėl diskriminavimo ir priešiško socialinio elgesio prevencijos įmonėse, nustatys darbdavio pareigas ir veiksmus siekiant įgyvendinti lygias moterų ir vyrų teises darbe (apsaugant nuo priešiško elgesio, neigiamų pasekmių, kai reaguojama į skundą dėl diskriminacijos, priekabiavimo, seksualinio priekabiavimo ir pan.) ir kt. Projekto veiklos būtų organizuojamos patalpose, prieinamose judėjimo, regos ar kitą negalią turintiems asmenims. Esant poreikiui, projekto medžiaga bus pritaikyta regos ar kitą negalią turintiems asmenims bei užtikrintas vertimas į gestų kalbą.


Darbuotojo darbo užmokesčio išlaidų dalies kompensavimas

Darbo užmokesčio išlaidų dalies kompensacija darbdaviams, įdarbinantiems su sunkumais darbo rinkoje susiduriančius asmenis: pirmą kartą įsidarbinančius asmenis nuo 18 iki 29 metų ir (ar) vyresnius nei 54 metų asmenis, kurie iki įsidarbinimo pas paraišką INVEGAI pateikusį darbdavį ne mažiau kaip 6 mėnesius (nepertraukiamai) neturėjo darbo pagal darbo sutartį ir neturėjo valstybės tarnautojo statuso


Klaipėdos Ernesto Galvanausko profesinio mokymo centras teikdamas profesinio mokymo paslaugas, susiduria su problema – negali užtikrinti tinkamų apgyvendinimo paslaugų teikimą.
Todėl mokykla išsikėlė sau projekto tikslą - gerinti mokinių gyvenimo sąlygas Klaipėdos Ernesto Galvanausko profesinio mokymo centro bendrabutyje. Kad šį tikslą pasiekti Klaipėdos Ernesto Galvanausko profesinio mokymo centras įgyvendindamas projektą „Mokinių gyvenimo sąlygų Klaipėdos Ernesto Galvanausko profesinio mokymo centro bendrabutyje gerinimas” atliks šią veiklą - bendrabučio Baltijos pr. 18 techninių ir funkcinių savybių pagerinimas ir trūkstamų naujų baldų bei įrangos įsigijimas.
Klaipėdos Ernesto Galvanausko profesinio mokymo centras tikisi, kad įgyvendinus projektą bus sukurtos geros gyvenimo sąlygos socialiai jautriomis asmenų grupėms (neįgalieji, našlaičiai, mažas ir labai mažas pajamas gaunantys asmenys, vaikai iki 18 m. ir kt.) ir kitiems Mokymo centro mokiniams. Šis projektas prisidės prie profesinio mokymo prieinamumo socialiai jautriomis asmenų grupėms (neįgalieji, našlaičiai, mažas ir labai mažas pajamas gaunantys asmenys, vaikai iki 18 m. ir kt.) ir kitiems asmenims.

Klaipėdos Ernesto Galvanausko profesinio mokymo centro bendrabutis bus pritaikytas vienodai tiek moterų, tiek vyrų patogiam gyvenimui ir mokymuisi. Todėl neturėtų čia kilti problemų dėl lyties diskriminavimo.
Planuojama, kad projekto vykdymo metu bus įrengiamas pandusas, atitinkantis STR 2.03.01:2001 116-117 punktų reikalavimus; pritaikomi išorės laiptai, įrengiamos atramos, turėklai.


Aplinkai jautrių organinių medžiagų, pasižyminčių ilga emisijos gyvavimo trukme, kūrimas, tyrimai ir taikymas optiniuose jutikliuose

Analičių, tokių kaip deguonis, metalų jonai, amoniakas, anglies dioksidas, lakieji organiniai garai, monitoringas yra gyvybiškai svarbus daugelyje žmogaus veiklos sričių (pvz., medicinos, chemijos ir puslaidininkių pramonėje, biotechnologijose, kosminių tyrimų srityje, maisto pramonėje). Optiniai jutikliai leidžia ne tik išmatuoti daugelio analičių koncentracijas, bet ir vizualizuoti jų 2D/3D pasiskirstymą paviršiuje arba tūryje. Bemetalės organinės medžiagos, pasižyminčios kambario temperatūros fosforescencija, termiškai aktyvinta uždelstąja fluorescencija bei ilgai išliekančia liuminescencija, gali būti panaudotos kuriant efektyvius optinius jutiklius. Šio projekto tikslas yra sukurti aplinkai jautrias, funkcines bemetales organines medžiagas, pasižyminčias ilgomis fotoliuminescencijos gyvavimo trukmėmis. Projekto metu bus sukurti nauji organiniai  spinduoliai kaip aktyviosios optinių jutiklių medžiagos. Šių junginių struktūrų kūrimui bus naudojami įvairūs donoriniai ir/arba akceptoriniai fragmentai bei funkcinės grupės įvairių analičių detekcijai. Efektyviausios, projekto metu sukurtos ir ištirtos, naujos aplinkai jautrios organinės medžiagos bus patentuojamos.


Ikimokyklinio ir priešmokyklinio ugdymo prieinamumo didinimas Mažeikių mieste

Mažeikių rajono savivaldybės administracija

Teikiamo projekto tikslas - padidinti ikimokyklinio ir priešmokyklinio ugdymo infrastruktūros prieinamumą ir pagerinti ikimokyklinio ir priešmokyklinio ugdymo paslaugų kokybę Mažeikių rajono savivaldybėje.Šiuo metu Mažeikių ikimokyklinio ir priešmokyklinio ugdymo įstaigų infrastruktūros būklė yra nepatenkinama dėl lopšelio-darželio „Gintarėlis“ ir lopšelio-darželio „Berželis“ pastatų fizinio susidėvėjimo. Grupių patalpos, kuriose ugdomi vaikai yra fiziškai ir morališkai pasenusios, nusidėvėjusios, neatitinka šiuolaikinių vaikų ir jų tėvų poreikių. Pagrindinė problema, kurią siekiama išspręsti įgyvendinant projektą, yra per mažas ikimokyklinio ir priešmokyklinio ugdymo paslaugų prieinamumas bei prasta paslaugų kokybė dėl nepatrauklios įstaigų infrastruktūros.Įgyvendinant projektą bus atliekami sanitarinių patalpų atnaujinimo, grindų dangos keitimo, sienų remonto, lubų remonto, šildymo sistemos remonto, apšvietimo įrengimo, durų keitimo, nišinių sienų įrengimo ir kiti vidaus patalpų atnaujinimo darbai, įsigyjami baldai ir įranga. Lopšelyje-darželyje „Berželis“ numatoma įsteigti naują ugdymo grupę. Bus atnaujinamos tos ikimokyklinio ugdymo įstaigos, kurių pastatų tipų modernizavimui pateiktos Ikimokyklinio ugdymo įstaigų edukacinių erdvių modernizavimo rekomendacijos adresu: http://www.projektas-aikstele.lt. Visi planuojami darbai atitiks rekomendacijose nurodytus privalomuosius reikalavimus.Atnaujinus Mažeikių lopšelių-darželių „Gintarėlis“ ir „Berželis“ infrastruktūrą, ikimokyklinio ir priešmokyklinio ugdymo įstaigos taptų patrauklesnės vaikams ir jų tėvams, labiau atitiktų jų lūkesčius, būtų pagerintos ugdymo sąlygos, tokiu būdu padidėtų ikimokyklinio ir priešmokyklinio ugdymo prieinamumas, didesnė dalis vaikų galėtų ir norėtų lankyti lopšelius-darželius, pagerėtų Mažeikių mieste teikiamų ikimokyklinio ir priešmokyklinio ugdymo paslaugų kokybė.

Įgyvendinant projekto veiklas, numatomas aktyvus prisidėjimas prie universalaus dizaino principo įgyvendinimo, pridedamas Aprašo 3 priedas.


Magistralinių dujotiekių katodinės saugos priežiūros automatizavimas įdiegiant nuotolinio stebėjimo ir valdymo sistemą

Projekto tikslas – kuriant pažangią dujų perdavimo sistemą, padidinti gamtinių dujų perdavimo sistemos saugumą ir patikimumą. Šiam tikslui numatytas uždavinys – užtikrinti nenutrūkstamą gamtinių dujų perdavimą kuriant pažangią elektrocheminės apsaugos nuo korozijos sistemą. Numatomos Projekto veikla – trijų regionų (pietryčių, šiaurės vakarų, pietvakarių) magistralinių dujotiekių katodinės saugos įrenginių valdymo automatizavimas.

Projekto poreikį nulėmė šie pagrindiniai veiksniai – šiuo metu dalis įrenginių gali būti stebimi nuotoliniu būdu, bet nematuoja apsaugos potencialo, neturi integruoto srovės nutraukimo, reikalingo nuotoliniams apsaugos lygio matavimams. Tokia įrangos būklė apsunkina apsaugos nuo korozijos užtikrinimą ir saugų bei patikimą dujotiekių eksploatavimą. Šiuo metu naudojami katodinės saugos įrenginiai veikia nepakankamai patikimai, naudojamos nuotolinės duomenų surinkimo priemonės neužtikrina duomenų surinkimo tikslumo, nėra galimybės atlikti apsaugos lygio derinimo nuotoliniu būdu, patiriamos didelės darbo laiko ir degalų sąnaudos, nepakankamai užtikrinama efektyvi vamzdynų apsauga, didėja dujų tiekimo nutraukimo rizika.

Numatoma instaliuoti 79 katodinės srovės keitiklius su nuotoliniu valdymu ir poliarizacinio potencialo matavimu bei 104 vnt. nuotolinių poliarizacinio potencialo matavimų daviklių labiausiai nuo katodinės saugos stočių nutolusiuose ir korozijai rizikingose aplinkose.
Šių technologijų pagalba būtų efektyviai užtikrintas apsaugos lygio reguliavimas dujotiekio ruožuose; atsiras galimybė nuolat sekti dujotiekio apsaugos lygmenį korozijai pavojinguose vietose; bus sumažinta aplinkos tarša; įgyvendinti Nacionalinėje energetikos strategijoje dujų sektoriui numatyti tikslai – užtikrinti saugų, veiksmingą ir patikimą gamtinių dujų tiekimą.

Projektas prisideda prie darnaus vystymosi principo įgyvendinimo ekonomikos ir aplinkosaugos srityse, t. y. įgyvendinant projekto veiklas prisidedama prie Nacionalinės darnaus vystymosi strategijoje aprašytų ilgalaikių ir trumpalaikių energetikos tikslų, jų uždavinių, ir Lietuvos Respublikos teisės aktuose nurodytų aplinkosaugos reikalavimų, vadovaujamasi statybos techniniais reglamentais ir kitais teisės aktais, nustatančiais kaip pritaikyti kuriamą infrastruktūrą žmonių gerovei.

Projektas prisideda prie saugaus ir patikimo dujų perdavimo vartotojams užtikrinimo, panaudojant naujausias pažangias technologijas, tobulinant sistemos įrenginių funkcijas ir veikimo principus. Taikomos priemonės nedaro neigiamos įtakos aplinkos kokybei ir racionaliam gamtos išteklių naudojimui, prisideda prie klimato kaitos mažinimo. Įgyvendinus Projekte numatytas veiklas, pagerėja avarijų ir sutrikimų prevencija, mažinami išmetimai į atmosferą.

Projekte nenumatoma apribojimų, kurie turėtų neigiamą poveikį lyčių lygybės ir nediskriminavimo principų įgyvendinimui. Sudarytos vienodos dalyvavimo projekte ir naudojimosi projekto rezultatais sąlygos bet kokios lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos atstovams.

Kauno raj.,Kėdainių raj.,Biržų raj.,Šilutės raj.,Ukmergės raj.,Širvintų raj.,Vilniaus raj.,Jonavos raj.,Kauno miesto,Pakruojo raj.,Rietavo,Švenčionių raj.,Pasvalio raj.,Elektrėnų,Šiaulių raj.,Jurbarko raj.,Akmenės raj.,Plungės raj.,Prienų raj.,Šakių raj.,Ignalinos raj.,Radviliškio raj.,Anykščių raj.,Kaišiadorių raj.,Šalčininkų raj.,Tauragės raj.,Vilkaviškio raj.,Alytaus raj.,Panevėžio raj.,Telšių raj.,Utenos raj.,Birštono